open-index/open-wikipedia-markdown huggingface dataset:
കരോൾ ഡെംപ്‌സ്റ്റർ

**കരോൾ ഡെംപ്‌സ്റ്റർ** (ഡിസംബർ 9, 1901 - ഫെബ്രുവരി 1, 1991) നിശബ്ദ സിനിമാ കാലഘട്ടത്തിലെ ഒരു അമേരിക്കൻ നടിയായിരുന്നു. 1916 മുതൽ 1926 വരെയുള്ള കാലത്ത് അവർ ഡി.ഡബ്ല്യു ഗ്രിഫിത്ത് എന്ന സംവിധായകൻറെ ധാരാളം സിനിമകളൽ  അഭിനയിച്ചു.

## ആദ്യകാലം
മിനസോട്ടയിലെ ഡുലുത്ത് നഗരത്തിൽ ജനിച്ച കരോൾ ഡെംപ്‌സ്റ്റർ മഹാതടാകമേഖലയിൽ പ്രവർത്തിച്ചിരുന്ന ഒരു ക്യാപ്റ്റന്റെ നാല് മക്കളിൽ ഇളയ കുട്ടിയായിരുന്നു. പിതാവ് തൻറെ തൊഴിമേഖല മാറ്റാൻ തീരുമാനിച്ചപ്പോൾ കുടുംബം കാലിഫോർണിയയിലേക്ക് താമസം മാറി. 

## കരിയർ
1910-കളുടെ മധ്യത്തിൽ മറ്റ് ഗ്രിഫിത്ത് ചിത്രങ്ങളിലെ സ്ഥിരം നടിമാരായിരുന്ന ലിലിയൻ, ഡൊറോത്തി ഗിഷ്, മേ മാർഷ് എന്നിവരോടൊപ്പം ഇതിഹാസ ചലച്ചിത്ര സംവിധായകൻ ഡി.ഡബ്ല്യു. ഗ്രിഫിത്തിനു കീഴിലുള്ള ഒരു കരാർ നടിയായാണ് ഡെംപ്‌സ്റ്റർ സിനിമകളിൽ അരങ്ങേറ്റം കുറിച്ചത്. 15-ആം വയസ്സിൽ, 1916-ൽ പുറത്തിറങ്ങിയ *ഇൻടോളറൻസ്* എന്ന സിനിമയിൽ ഗ്രിഫിത്ത് ഡെംപ്‌സ്റ്ററിന് ആദ്യ വേഷം നൽകി. മറ്റൊരു കൗമാരക്കാരിയായ നവാഗത നടി മിൽഡ്രഡ് ഹാരിസിനൊപ്പം ബാബിലോണിയൻ അന്തഃപ്പുര സ്ത്രീകളിൽ ഒരാളായി ഈ ചിത്രത്തിൽ അവർ അഭിനയിച്ചു. താമസിയാതെ ഗ്രിഫിത്തിന്റെ ഇഷ്ടനടികളിൽ ഒരാളായി മാറിയ ഡെംപ്‌സ്റ്റർ മേ മാർഷിന്റെയും ലിലിയൻ ഗിഷിന്റെയും നീരസത്തെ വകവയ്ക്കാതെ 1920-കളിൽ അദ്ദേഹം സംവിധാനം ചെയ്ത എല്ലാ സിനിമകളിലും അവർക്ക് വേഷം നൽകി. 1920-കളുടെ തുടക്കത്തിൽ ഗ്രിഫിത്ത് തന്റെ ഭാര്യ ലിൻഡ ആർവിഡ്‌സണുമായി അകന്നു കഴിയുമ്പോൾ ഡെംപ്‌സ്റ്റർ കൂടുതൽ പ്രായമുള്ള ഗ്രിഫിത്തുമായി പ്രണയത്തിലായി. 1919-ൽ ഗ്രിഫിത്ത് സംവിധാനം ചെയ്ത *ദ ഗേൾ ഹൂ സ്റ്റേഡ് അറ്റ് ഹോം* എന്ന ചിത്രത്തിൽ റോബർട്ട് "ബോബി" ഹാരോണിനൊപ്പമുള്ളതായിരുന്ന ഡെംപ്‌സ്റ്ററിന്റെ ആദ്യ മുഖ്യവേഷം.

ഗ്രിഫിത്തിന്റെ *ദി ലവ് ഫ്ലവർ* (1920), *ഡ്രീം സ്ട്രീറ്റ്* (1921), *വൺ എക്‌സൈറ്റിംഗ് നൈറ്റ്* (1922), *ഈസിൻറ് ലൈഫ് വണ്ടർഫുൾ* (1924), *അമേരിക്ക* (1924), *സാലി ഓഫ് ദി സോഡസ്റ്റ്* (1925), *ദാറ്റ് റോയൽ ഗേൾ* (1925) എന്നീ ചിത്രങ്ങളിലും തുടർന്ന് അഭിനയിച്ചു. ജോൺ ബാരിമോർ, റിച്ചാർഡ് ബാർത്തൽമെസ്, വില്യം പവൽ, ഐവർ നോവെല്ലോ, ഡബ്ല്യു.സി. ഫീൽഡ്സ് തുടങ്ങിയ അക്കാലത്തെ പ്രമുഖ അഭിനേതാക്കളുടെ നായികയായി ഡെംപ്സ്റ്റർ പ്രത്യക്ഷപ്പെട്ടു. 1926-ൽ ഡെംപ്‌സ്റ്റർ തന്റെ അവസാന ചിത്രമായ *ദി സോറോസ് ഓഫ് സാത്താൻ* (1926) എന്ന ഗ്രിഫിത്ത് ചിത്രത്തിൽ  അഡോൾഫ് മെൻജോ, റിക്കാർഡോ കോർട്ടെസ്, ഹംഗേറിയൻ വാമ്പയർ നടി ലയ ഡി പുട്ടി എന്നിവരോടൊപ്പം അഭിനയിച്ചു. ഡെംപ്‌സ്റ്റർ പിന്നീട് 1926-ൽ സമ്പന്നനായ ബാങ്കർ എഡ്വിൻ എസ്. ലാർസനെ വിവാഹം കഴിക്കുന്നതിനായി ചലച്ചിത്ര രംഗത്തുനിന്ന് വിരമിച്ചു.

## അവലംബം
സാലി ഓഫ് ദ സോഡസ്റ്റ്

ഡി. ഡബ്ല്യു. ഗ്രിഫിത്ത് സംവിധാനം ചെയ്ത് ഡബ്ല്യു. സി. ഫീൽഡ്സ് അഭിനയിച്ച് 1925-ൽ പുറത്തിറങ്ങിയ ഒരു അമേരിക്കൻ നിശ്ശബ്ദ കോമഡി ചലച്ചിത്രമാണ്. 1923 ൽ വേദിയിൽ അവരിപ്പിക്കപ്പെട്ട മ്യൂസിക്കലായ *പോപ്പിയെ* അടിസ്ഥാനമാക്കിയാണ് ഇത് നിർമ്മിക്കപ്പെട്ടത്. പിന്നീട് പുറത്തിറങ്ങിയ ഈ ചിത്രത്തിൻറെ രണ്ടാമത്തെ ചലച്ചിത്ര പതിപ്പായ *പോപ്പിയിലും* (1936) ഫീൽഡ്സ് അഭിനയിച്ചു.

## അവലംബം

വർഗ്ഗം:1925-ൽ പുറത്തിറങ്ങിയ ചലച്ചിത്രങ്ങൾ
തൃശ്ശിവപേരൂർ ക്ലിപ്തം

തൃശ്ശിവപേരൂർ ക്ലിപ്തം (ഇംഗ്ലീഷ്: Thrissivaperoor Ltd.)നവാഗതനായ രതീഷ് കുമാർ സംവിധാനം ചെയ്ത് പി എസ് റഫീഖ് രചന നിർവ്വഹിച്ച 2017-ലെ ഒരു ഇന്ത്യൻ മലയാളം -ഭാഷ ബ്ലാക്ക് കോമഡി - ത്രില്ലർ ചിത്രമാണ് . [1] ഇതിൽ ആസിഫ് അലി , ചെമ്പൻ വിനോദ് ജോസ് , അപർണ ബാലമുരളി , ബാബുരാജ് , ഇർഷാദ് എന്നിവർഅഭിനയിക്കുന്നു. വൈറ്റ്‌സാൻഡ്‌സ് മീഡിയ ഹൗസിന്റെ ബാനറിൽ ഫരീദ് ഖാനും ഷലീൽ അസീസും ചേർന്നാണ് ഇത് നിർമ്മിച്ചത് [2] [3] ചിത്രം 11 ഓഗസ്റ്റ് 2017 ന് പുറത്തിറങ്ങി.

തൃശ്ശിവപേരൂർ ക്ലിപ്തം

തിയേറ്റർ റിലീസ് പോസ്റ്റർ
|Directed by=Ratheish Kumar

എഴുതിയത്=പി എസ് റഫീഖ്
നിര്മ്മിച്ചത്
ഫരീദ് ഖാൻ (നിർമ്മാതാവ്)
ഷലീൽ അസീസ്
അഭിനയിക്കുന്നു
ആസിഫ് അലി
ചെമ്പൻ വിനോദ്
അപർണ ബാലമുരളി
ബാബുരാജ്
ഇർഷാദ്
വിനീത് മോഹൻ
ഛായാഗ്രഹണം
സ്വരൂപ് ഫിലിപ്പ്
മാറ്റം വരുത്തിയത്
ഷമീർ മുഹമ്മദ്
സംഗീതം
ബിജിബാൽ
പ്രൊഡക്ഷൻ
കമ്പനി
എം-ലിറ്റിൽ സ്റ്റാർ കമ്മ്യൂണിക്കേഷൻസ്
വിതരണം ചെയ്തത്
വൈറ്റ്സാൻഡ്സ് മീഡിയ ഹൗസ്
റിലീസ് തീയതി
11 ഓഗസ്റ്റ് 2017
( ഇന്ത്യ )
പ്രവർത്തന സമയം
150 മിനിറ്റ്
രാജ്യം
ഇന്ത്യ
ഭാഷ
മലയാളം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
നോക്സിയ

റുബിയേസീ കുടുംബത്തിലെ പൂച്ചെടികളുടെ ഒരു ജനുസ്സാണ് **നോക്സിയ**. ആന്ത്രാക്വിനോണുകളുടെ സമ്പന്നമായ ഉറവിടമായി ഈ ജനുസ്സ് അറിയപ്പെടുന്നു.
## References

## External links

*''Alseis'' in the World Checklist of Rubiaceae

വർഗ്ഗം:റുബിയേസീ സസ്യകുടുംബം
മുഹമ്മദൻ ആംഗ്ലോ-ഓറിയന്റൽ കോളേജ്

പത്തൊൻപതാം നൂറ്റാണ്ടിന്റെ അന്ത്യപാദത്തിൽ ഉത്തരേന്ത്യയിൽ സ്ഥാപിതമായ ഒരു ഉന്നത വിദ്യാലയമാണ് **മുഹമ്മദൻ ആംഗ്ലോ-ഓറിയന്റൽ കോളേജ്** (മദ്രസത്തുൽ ഉലൂം മുസൽമാനനെ ഹിന്ദ്). കേംബ്രിഡ്ജ്-ഓക്സ്ഫോർഡ് വിദ്യാഭ്യാസ സ്ഥാപനങ്ങളുടെ സന്ദർശനത്തിൽ നിന്ന് പ്രചോദനമുൾക്കൊണ്ടാണ് 1875-ൽ സർ സയ്യിദ് അഹ്‌മദ് ഖാൻ ഈ സ്ഥാപനം തുടങ്ങിയത്. രണ്ട് വർഷങ്ങൾക്ക് ശേഷമാണ് കോളേജ് എന്ന രീതിയിലേക്ക് സ്ഥാപനം എത്തിച്ചേരുന്നത്. ഇതാണ് പിന്നീട് അലീഗഡ് മുസ്‌ലിം സർവ്വകലാശാലയായി മാറിയത്.  സയ്യിദ് അഹമ്മദ് ഖാന്റെ അലീഗഡ് പ്രസ്ഥാനവുമായി ബന്ധപ്പെട്ടാണ് ഇത്തരം സ്ഥാപനങ്ങളുടെ നിർമ്മാണം നടന്നു വന്നത്. 
## ചരിത്രം
മുസ്‌ലിം സമുദായം ഇംഗ്ലീഷ് വിദ്യാഭ്യാസം നിഷിദ്ധമായി കണക്കാക്കിയിരുന്ന ഒരു കാലഘട്ടത്തിലാണ് സർ സയ്യിദ് ഈ കോളേജ് സ്ഥാപിച്ച് നടത്തിവന്നത്. 1878-ൽ ഇന്റർമീഡിയറ്റ് ക്ലാസുകൾ ആരംഭിക്കുകയും 1881-ൽ ബി.എ ഡിഗ്രി ക്ലാസുകൾ കൂട്ടിച്ചേർക്കുകയും ചെയ്തു. 1881-ൽ വിദ്യാർത്ഥികൾക്കായി സിവിൽ സർവീസ് പ്രിപ്പറേറ്ററി ക്ലാസ് ആരംഭിച്ചു. 1887-ൽ, റൂർക്കിയിലെ തോമസൺ കോളേജ് ഓഫ് സിവിൽ എഞ്ചിനീയറിംഗിൽ പ്രവേശനം നേടാനായി വിദ്യാർത്ഥികൾക്ക് കോച്ചിങ് ആരംഭിച്ചു.

തുടക്കത്തിൽ, പരീക്ഷകൾക്കായി കൽക്കട്ട സർവകലാശാലയുമായി  അഫിലിയേറ്റ് ചെയ്തിരുന്ന കോളേജ്, 1885 മുതൽ അലഹബാദ് സർവകലാശാലയുടെ കീഴിലായി. ഒരു സർവകലാശാല സ്ഥാപിക്കുക എന്നതായിരുന്നു തങ്ങളുടെ ഉദ്ദേശ്യമെന്ന് സർ സയ്യിദ് പറഞ്ഞിരുന്നു. ഇതാണ് പിന്നീട് അലീഗഡ് മുസ്‌ലിം സർവ്വകലാശാലയായി മാറിയത്.

കോളേജ് അതിന്റെ പേരിൽ ഒരു മാസികയും പ്രസിദ്ധീകരിച്ചു വന്നു.

## അവലംബം

വർഗ്ഗം:അലിഗഢ് മുസ്ലിം സർവകലാശാല
മുതുവാൻ ഭാഷ

ഇടുക്കി ജില്ലയുടെ കിഴക്കൻ അതിർത്തിയിൽ ആനമുടിയോട് ചേർന്നുള്ള ഗിരിനിരകളിൽ അധിവസിക്കുന്ന ഗോത്രവിഭാഗമായ  മുതുവാന്മാരുടെ ഭാഷയാണ്  മുതുവാൻ ഭാഷ. തമിഴും മലയാളവും കലർന്ന ഒരു മിശ്രഭാഷയാണിത് . ഇടമലക്കുടി,  കോത്തഗിരി, കുണ്ടള, ഇരുപ്പുകല്ല്, മീങ്കുത്തി, ലക്കം, വെള്ളിയാമ്പാറ, വാരിയംകുടി, സൂര്യനെല്ലി, തലമാലി തുടങ്ങി മുതുവാന്മാരുടെ അറുപതോളം ആവാസകേന്ദ്രങ്ങളിൽ ഈ ഭാഷ ആശയവിനിമയത്തിനായി ഉപയോഗിക്കുന്നു. തൃശൂർ ജില്ലയിൽ മുകുന്ദപുരം താലുക്കിൽ അതിരപ്പിള്ളി പഞ്ചായത്തിൽ അടിച്ചിൽതോട്ടി,കോഴിക്കോട് ജില്ലയിൽ തിരുവമ്പാടി, മലപ്പുറം ജില്ലയിലെ എടവണ്ണ പഞ്ചായത്തിലെ ചോലാർമല, ഓടണ്ടപ്പാറ എന്നീ സ്ഥലങ്ങളിൽ കൂടി മുതുവാൻമാർ ജീവിക്കുന്നുണ്ട്. പ്രാദേശിക വകഭേദങ്ങളുള്ള മുതുവാൻ ഭാഷയാണ് ഇവിടങ്ങളിൽ ഉപയോഗിക്കുന്നത്. മുതുവാൻ ഭാഷയ്ക്ക് പ്രത്യേകമായ ലിപി ഇല്ല.

## ഗോത്രഭാഷാ സംരക്ഷണം
2022 ൽ കേരളസർക്കാർ  മുതുവാൻ ഭാഷയുടെ സംരക്ഷണത്തിനായി  പഠിപ്പുറുസ്സി എന്ന പ്രത്യേക പാഠ്യപപദ്ധതി അവതരിപ്പിച്ചു.   തമിഴ് മുതുവാൻ , മലയാളി മുതുവാൻ എന്നീ വിഭാഗങ്ങൾക്കായി പ്രത്യേകം പരിശീലനമാണ് നൽകിവരുന്നത്. സമഗ്ര സമഗ്ര ശിക്ഷ കേരളയുടെ സ്റ്റാർസ് പദ്ധതിയിൽ ഉൾപ്പെടുത്തിയിരിക്കുന്ന ഗോത്ര ഭാഷാ വിഭാഗത്തിലെ വ്യത്യസ്തമായ പരിശീലനമാണ് ഇടമലക്കുടിയിൽ നടന്നുവരുന്നത്. ഇടമലക്കുടി സർക്കാർ ട്രൈബൽ എൽപി സ്‌കൂളിന്റെ നേതൃത്വത്തിൽ മലയാളം - മുതുവാൻ ഭാഷ നിഘണ്ടു പുറത്തിറക്കി. മുതുവാൻ ജനത ഉപയോഗിക്കുന്ന 2500 റോളം വാക്കുകൾ മലയാളത്തിലേക്ക് തർജ്ജിമ ചെയ്താണ് നിഘണ്ടുവിന് രൂപം നൽകിയത്.

## സാംസ്കാരികം
മലയാളത്തിലെ യുവസാഹിത്യകാരനായ  അശോകമണി എന്ന അശോകൻ മറയൂരിലൂടെയാണ്  മുതുവാൻ ഭാഷ സാംസ്കാരിക രംഗത്തേയ്ക്ക് കടന്നുവരുന്നത്. 2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് പച്ചവ്ട് (പച്ചവീട്) എന്ന കാവ്യ സമാഹാരത്തിനു ലഭിച്ചു. യുവ കവി ക്രിസ്റ്റി ഇലക്കണ്ണന്റെ നഞ്ച് എഉൾപ്പെടുന്ന കവിത നാലാം ക്ലാസിലെ മലയാളം പാഠാവലിയിൽ പൊതുവിദ്യാഭ്യാസ വകുപ്പ് ഉൾപ്പെടുത്തി.

## അവലംബം
കേരള യൂണിവേഴ്സിറ്റി ഓഫ് ഡിജിറ്റൽ സയൻസസ്, ഇന്നൊവേഷൻ ആൻഡ് ടെക്നോളജി

കേരള യൂണിവേഴ്സിറ്റി ഓഫ് ഡിജിറ്റൽ സയൻസസ് ഇന്നൊവേഷൻ ആൻഡ് ടെക്നോളജി , ഡിജിറ്റൽ യൂണിവേഴ്സിറ്റി **കേരള** എന്നും അറിയപ്പെടുന്നു. ഇത് കേരളത്തിൽ  സ്ഥിതിചെയ്യുന്ന ഒരു സംസ്ഥാന സർവ്വകലാശാലയാണ്. തിരുവനന്തപുരത്ത്  ടെക്‌നോസിറ്റിയിലെ കാമ്പസിലാൺ ഈ സർവകലാശാല പ്രവർത്തിക്കുന്നത്. 2000 ൽ സ്ഥാപിതമായ **ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി ആൻഡ് മാനേജ്മെന്റ് കേരള** (ഐഐഐടിഎം - കെ) നവീകരിച്ചാണ് ഇത് സ്ഥാപിതമായത്. കേരളത്തിലെ പതിനാലാമത്തെ സംസ്ഥാന സർവകലാശാലയും സംസ്ഥാനത്തെ ആദ്യത്തെ ഡിജിറ്റൽ സർവകലാശാലയും ആണിത്.

## ചരിത്രം
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്‌നോളജി ആൻഡ് മാനേജ്‌മെന്റ്, കേരള (IIITM-K) 2000-ലാണ് സ്ഥാപിതമായത്.  ടെക്‌നോസിറ്റിയിലെ കാമ്പസ് നിർമ്മിക്കുന്നതു വരെ ഇത് തിരുവനന്തപുരത്തെ ടെക്‌നോപാർക്കിലെ ഒരു കാമ്പസിൽ നിന്നാണു പ്രവർത്തിച്ചിരുന്നത്   . ഇത്  കൊച്ചിൻ ശാസ്ത്ര സാങ്കേതിക സർവകലാശാലയുമായി അഫിലിയേറ്റ് ചെയ്ത് പ്രവർത്തിച്ചു വന്നിരുന്നു.  2020-ൽ കേരള സർക്കാരിന്റെ ഒരു ഓർഡിനൻസ് വഴി IIITM-K ഒരു സർവ്വകലാശാലയായി ഉയർത്തപ്പെട്ടു. 

## കാമ്പസ്
തിരുവനന്തപുരത്തെ ടെക്‌നോസിറ്റിയുടെ കാമ്പസിലാണ് സർവകലാശാലയുടെ  റസിഡൻഷ്യൽ കാമ്പസ് സ്ഥിതി ചെയ്യുന്നത്. 

## നേതൃത്വം
കേരള ഗവർണർ പദവി അനുസരിച്ച് സർവകലാശാലയുടെ ചാൻസലറും ഇൻഫർമേഷൻ ടെക്നോളജി വകുപ്പിന്റെ ചുമതലയുള്ള മന്ത്രി സർവകലാശാലയുടെ പ്രോ - ചാൻസലറുമാണ്. കേരള സർക്കാർ സജി ഗോപിനാഥിനെ സർവകലാശാലയുടെ ആദ്യ വൈസ് ചാൻസലറായി നിയമിച്ചിരുന്നു.

## പ്രധാന സ്കൂളുകൾ

* സ്കൂൾ ഓഫ് കമ്പ്യൂട്ടർ സയൻസ് ആൻഡ് എഞ്ചിനീയറിംഗ്
* സ്കൂൾ ഓഫ് ഇലക്ട്രോണിക് സിസ്റ്റംസ് ആൻഡ് ഓട്ടോമേഷൻ
* സ്കൂൾ ഓഫ് ഡിജിറ്റൽ സയൻസസ്
* സ്കൂൾ ഓഫ് ഇൻഫോർമാറ്റിക്സ്
* സ്കൂൾ ഓഫ് ഡിജിറ്റൽ ഹ്യുമാനിറ്റീസ് ആൻഡ് ലിബറൽ ആർട്സ്

## കേരള ബ്ലോക്ക്ചെയിൻ അക്കാദമി
രാജ്യത്ത് രണ്ടാം സ്ഥാനത്തുള്ള കേരള ബ്ലോക്ക്ചെയിൻ അക്കാദമിയും ഈ സ്ഥാപനത്തിലുണ്ട്. കേരള ബ്ലോക്ക്ചെയിൻ അക്കാദമി ഹൈപ്പർലെഡ്ജർ കമ്മ്യൂണിറ്റിയിലെ ഒരു അസോസിയേറ്റ് അംഗവുമാണ്.

## ഇതും കാണുക

* ഡിജിറ്റൽ സയൻസ് പാർക്ക് തിരുവനന്തപുരം

## റഫറൻസുകൾ

## പുറമേ നിന്നുള്ള കണ്ണികൾ

* 

വർഗ്ഗം:കേരളത്തിലെ സർവ്വകലാശാലകൾ
വർഗ്ഗം:ഉന്നത വിദ്യാഭ്യാസം
യെരുകല ഭാഷ

തെക്കൻ ഇന്ത്യയിൽ താമസിക്കുന്ന യെരുകല എന്ന വർഗ്ഗക്കാർ സംസാരിക്കുന്ന ഭാഷയാണിത്.

വർഗ്ഗം:ദ്രാവിഡഭാഷകൾ
നിക്കി ബ്ലോൻസ്‌കി

**നിക്കോൾ ബ്ലോൻസ്‌കി** (ജനനം: നവംബർ 9, 1988) ഒരു അമേരിക്കൻ നടി, ഗായിക, നർത്തകി, ഇന്റർനെറ്റ് വ്യക്തിത്വം എന്നീ നിലകളിൽ അറിയപ്പെടുന്ന വനിതയാണ്. *ഹെയർസ്‌പ്രേ* (2007) എന്ന ചലച്ചിത്രത്തിൽ ട്രേസി ടേൺബ്ലാഡ് എന്ന കഥാപാത്രത്തെ അവതരിപ്പിച്ചതിൻറെ പേരിൽ അറിയപ്പെടുന്ന അവർക്ക്, ഇതിലെ വേഷം രണ്ട് ക്രിട്ടിക്‌സ് ചോയ്‌സ് അവാർഡുകൾ, ഗോൾഡൻ ഗ്ലോബ് അവാർഡ്, സ്‌ക്രീൻ ആക്ടേഴ്‌സ് ഗിൽഡ് അവാർഡ് എന്നിവയ്ക്കുള്ള നാമനിർദ്ദേശം നേടിക്കൊടുത്തു.

*ഹ്യൂജ്* (2010) എന്ന എബിസി കുടുംബ പരമ്പരയിൽ വില്ലമേന റേഡറുടെ വേഷത്തിൽ അഭിനയിച്ചതിന് ഒരു ടീൻ ചോയ്‌സ് അവാർഡ് നോമിനേഷൻ നേടിയ ബ്ലോൺസ്‌കി *സ്മാഷ്* (2013) എന്ന ടെലിവിഷൻ പരമ്പരയിൽ മാർഗോട്ട് എന്ന കഥാപാത്രമായി ആവർത്തിച്ചുള്ള വേഷവും, കൂടാതെ തെരേസ എന്ന കഥാപാത്രമായി *ജിയോഗ്രാഫി ക്ലബ്* (2013), ഫെയ്ത്ത് എന്ന കഥാപാത്രമായി  ദി ലാസ്റ്റ് മൂവി സ്റ്റാർ (2017) എന്നീ സിനിമകളിലും അഭിനയിച്ചു. അവർ ലൈസൻസുള്ള ഒരു കോസ്മെറ്റോളജിസ്റ്റാണ്.

## ആദ്യകാല ജീവിതം
ന്യൂയോർക്കിലെ ഗ്രേറ്റ് നെക്ക് പ്രദേശത്താണ് ബ്ലോൻസ്കി ജനിച്ചു വളർന്നത്. അവരും സഹോദരൻ ജോയിയും ഒരു വിദ്യാലയത്തിലെ സഹായിയായി ജോലി ചെയ്തിരുന്ന കാരൻറെയും ഗ്രാമ ജലമലിനീകരണ നിയന്ത്രണ ജില്ലയിലെ മുനിസിപ്പൽ ജോലിക്കാരനായിരുന്ന കാൾ ബ്ലോൻസ്‌കിയുടെയും കുട്ടികളാണ്. പിതാവ് ജൂതവംശജനും മാതാവ് റോമൻ കത്തോലിക്ക വിശ്വാസിയുമാണ്. ആദ്യം ഗ്രേറ്റ് നെക്ക് നോർത്ത് മിഡിൽ സ്‌കൂളിൽ പഠനത്തിനു ചേർന്ന ബ്ലോൻസ്‌കി പിന്നീട് ജോൺ എൽ. മില്ലർ ഗ്രേറ്റ് നെക്ക് നോർത്ത് ഹൈസ്‌കൂളിലേയ്ക്കും ഒരു വർഷത്തിനുശേഷം വില്ലേജ് സ്‌കൂളിലേയ്ക്കും മാറി വിദ്യാഭ്യാസം ചെയ്തു.

## കരിയർ
*ഹെയർസ്‌പ്രേ* എന്ന മ്യൂസിക്കലിൻറെ അതേപേരിലുള്ള ചലച്ചിത്രാവിഷ്ക്കാരത്തിൽ ട്രേസി ടേൺബ്ലാഡ് എന്ന കഥാപാത്രമായാണ് ബ്ലോൺസ്‌കി തന്റെ സിനിമയിലേയ്ക്കുള്ള അരങ്ങേറ്റം കുറിച്ചത്. അക്കാലത്ത് പ്രൊഫഷണൽ അഭിനയമോ ആലാപന പശ്ചാത്തലമോ ഇല്ലാത്ത ഒരു ഹൈസ്‌കൂൾ വിദ്യാർത്ഥിനിയെന്ന നിലയിലാണ് ഈ വേഷത്തിനായി അവൾ ഓഡിഷൻ നടത്തിയത്. ഒരു വാണിജ്യവിജയമായിരുന്ന ഈ ചിത്രം നിരൂപക പ്രശംസ നേടിയതോടൊപ്പം ബ്ലോൻസ്‌കിയുടെ മികച്ച വേഷമായി മാറുകയു ചെയ്തു.

## അവലംബം
അരെക്ക കൺസിന്ന

അരെക്കേസീ കുടുംബത്തിലെ ഒരു ഇനം പൂച്ചെടിയാണ് **അരെക്ക കൺസിന്ന**. ശ്രീലങ്കയിൽ മാത്രമാണ് ഇത് കാണപ്പെടുന്നത്. ആവാസവ്യവസ്ഥയുടെ നഷ്ടം മൂലം ഇത് ഭീഷണിയിലാണ്.
## References

വർഗ്ഗം:ശ്രീലങ്കയിലെ സസ്യജാലം
ഗ്രന്ഥിപർണ്ണി

ലാമിയേസീ സസ്യകുടുംബത്തിലെ ഒരു സസ്യമാണ് **ഗ്രന്ഥിപർണ്ണി**. ഉഷ്ണമേഖലാ ആഫ്രിക്കയും തെക്കേ ഇന്ത്യയുമാണ് ഇതിന്റെ ജന്മദേശം. ലാറ്റിൻ അമേരിക്ക, വെസ്റ്റ് ഇൻഡീസ്, തെക്കുകിഴക്കൻ യുണൈറ്റഡ് സ്റ്റേറ്റ്സ് എന്നിവിടങ്ങളിലും ഇത് സമൃദ്ധമായി വളരുന്നതായി കാണാം.  ഇതിന് പത്തു സെന്റീമീറ്റർ വരെ ഉയരത്തിൽ വരെ വളരാൻ കഴിയും. തേൻകിളികളും ഉറുമ്പുകളും ഇവയുടെ പൂക്കളാൽ ആകർഷിക്കപ്പെടുന്നു. പാതയോരങ്ങളിലും മാലിന്യക്കൂമ്പാരങ്ങളിലും തരിശുഭൂമിയിലും വളരുന്നതായി കണ്ടെത്തിയിട്ടുണ്ട്.

ഓസ്‌ട്രേലിയ, ഫ്ലോറിഡ, ഹവായ് എന്നിവിടങ്ങളിൽ *ഗ്രന്ഥിപർണ്ണി* ഒരു അധിനിവേശ സസ്യമായി കണക്കാക്കപ്പെടുന്നു, എന്നിരുന്നാലും അസ്വസ്ഥമായ പ്രദേശങ്ങളിൽ വളരാനുള്ള പ്രവണത ഹവായിയിലെ ഗവേഷകരെ ഇത് ഒരു പാരിസ്ഥിതിക ഭീഷണിയാകാൻ സാധ്യതയില്ല എന്ന നിഗമനത്തിലേക്ക് നയിച്ചു.

; ഇനങ്ങൾ

# *ലിയോനോട്ടിസ് നെപെറ്റിഫോളിയ* var. *ആഫ്രിക്കാന* (P.Beauv. ) JKMorton - ഇന്ത്യൻ ഉപഭൂഖണ്ഡം, ആഫ്രിക്കയുടെ ഭൂരിഭാഗവും (ഇളം ഓറഞ്ച് പൂക്കൾ)
# *ലിയോനോട്ടിസ് നെപെറ്റിഫോളിയ* var. *നെപെറ്റിഫോളിയ* - ആഫ്രിക്കയുടെ ഭൂരിഭാഗവും (ഇരുണ്ട കടും ഓറഞ്ച് പൂക്കൾ)
# *ലിയോനോട്ടിസ് നെപെറ്റിഫോളിയ* var. *ആൽബ* - (ആൽബിനോ/വെളുത്ത പൂക്കൾ)

## അനുബന്ധ ഇനങ്ങൾ
*ലിയോനോട്ടിസ് നെപെറ്റിഫോളിയയ്ക്ക്* *ലിയോനോട്ടിസ് ലിയോനറസുമായി* ബന്ധമുണ്ട്. ഇവ രണ്ടും തമ്മിലുള്ള ഏറ്റവും ശ്രദ്ധേയമായ വ്യത്യാസം ഇലയുടെ ആകൃതിയാണ്.

## നാട്ടുവൈദ്യത്തിൽ
*ലിയോനോട്ടിസ് നെപെറ്റിഫോളിയ* ട്രിനിഡാഡിൽ *ഷാൻഡിലേ* എന്നറിയപ്പെടുന്നു, പനി, ചുമ,  മലേറിയ എന്നിവയ്ക്കുള്ള മരുന്നായി ഇലകൾ ഉപയോഗിക്കുന്നു. ഉണങ്ങിയ ഇലകളും പൂക്കളും (പൂക്കളാണ് ഏറ്റവും ശക്തമായ ഭാഗം) ചിലപ്പോൾ മരിജുവാനയ്ക്ക് നിയമപരമായ പകരമായി ഉപയോഗിക്കാറുണ്ട്. ആയുർവേദ ഔഷധസസ്യമായ *ഗ്രന്ഥിപർണയുടെ* സസ്യസ്രോതസ്സായി *ഇവയുടെ* വേരുകൾ ഉപയോഗിക്കുന്നു.

## ഫൈറ്റോകെമിക്കൽസ് ആൻഡ് ഫാർമക്കോളജി
ഗ്രന്ഥിപർണ്ണിയിൽ നെപെറ്റേഫോളിൻ, നെപെറ്റെഫ്യൂറാൻ, നെപെറ്റേഫോലിൻ, നെപെറ്റെഫോലിൻ, ലിയോനോട്ടിനിൻ, ലിയോനോട്ടിൻ, ഡുബിൻ എന്നിവയുൾപ്പെടെ നിരവധി ലാബ്‌ഡെയ്ൻ ഡിറ്റെർപെനുകളും ലിയോനെപെറ്റേഫോളിൻ എഇ പോലുള്ള ബിസ്-സ്പൈറോലാബ്ഡെയ്ൻ ഡൈറ്റർപെനുകളും അടങ്ങിയിരിക്കുന്നു.

ലിയോനോട്ടിസ് നെപെറ്റിഫോളിയയുടെ മെഥനോൾ അടിസ്ഥാനമാക്കിയുള്ള സത്ത് എലികളിൽ ആന്റീഡിപ്രസന്റ് പോലുള്ള ഫലങ്ങൾ കാണിക്കുന്നു. എക്‌സ്‌ട്രാക്‌റ്റിന്റെ മെറ്റബോളിക് സ്‌ക്രീനിംഗ് നിർദ്ദേശിച്ച നെപെറ്റഫോളിൻ, മെത്തോക്‌സൈനെപാറ്റെഫോലിൻ, 7-O-β-ഗ്ലൂക്കോസൈഡ് ല്യൂട്ടോലിൻ എന്നിവയാണ് പ്രധാന ഉൽപ്പന്നങ്ങൾ.

ലിയോനോട്ടിസ് നെപെറ്റഫോളിയ സസ്യ വസ്തുക്കളിൽ നിന്ന് വേർതിരിച്ചെടുത്ത നെപെറ്റഫ്യൂറാനും ലിയോനോട്ടിനിനും പ്രോ- ഇൻഫ്ലമേറ്ററി സൈറ്റോകൈനുകളുമായി ബന്ധപ്പെട്ട NF-κB ആക്റ്റിവേഷൻ അടിച്ചമർത്തുന്നതിലൂടെ വിരുദ്ധ ബാഹ്യാവിഷ്ക്കാരമാണ് പ്രകടമാക്കിയത്.

## ചിത്രശാല

File:Leonotis Nepetifolia Leaf.JPG|Leaf
File:Leonotis nepetifolia (Deepmal) in Narshapur, AP W IMG 1164.jpg|Flowers


## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ആഫ്രിക്കയിലെ ഉദ്യാനസസ്യങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:എൻതിയൊജെൻ
വർഗ്ഗം:ഔഷധസസ്യങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
ലേക്ക് സക്സസ്

**ലേക്ക് സക്സസ്** ന്യൂയോർക്കിലെ ലോംഗ് ഐലൻഡിന്റെ വടക്കൻ തീരത്ത്, നാസാവു കൗണ്ടിയിലെ നോർത്ത് ഹെംപ്‌സ്റ്റെഡ് പട്ടണത്തിലുൾപ്പെട്ട ഒരു ഗ്രാമമാണ്. 2020 ലെ യു.എസ്. സെൻസസ് പ്രകാരമുള്ള ഈ ഗ്രാമത്തിലെ ജനസംഖ്യ 2,828 ആയിരുന്നു. ലേക്ക് സക്സസ് എന്ന സംയോജിത ഗ്രാമം 1946 മുതൽ 1951 വരെയുള്ളകാലത്ത് മാർക്കസ് അവന്യൂവിലെ സ്‌പെറി ഗൈറോസ്കോപ്പ് കമ്പനിയുടെ ആസ്ഥാനത്ത് പ്രവർത്തിച്ചിരുന്ന ഐക്യരാഷ്ടസഭയുടെ താൽക്കാലിക ഭവനമായിരുന്നു. 21-ാം നൂറ്റാണ്ടിന്റെ തുടക്കത്തിൽ കോർപ്പറേറ്റ് ആസ്ഥാനം മെൽവില്ലിലേക്ക് (അയൽകൗണ്ടിയായ സഫോൾക്കിൽ) മാറ്റുന്നതിന് മുമ്പ് കാനൻ യു.എസ്.എ.യുടെ മുൻ ആസ്ഥാനം കൂടിയായിരുന്നു ഇത്.

## അവലംബം
സരറ്റോഗ തടാകം

**സരറ്റോഗ തടാകം** ന്യൂയോർക്കിലെ സരറ്റോഗ കൗണ്ടിയുടെ കിഴക്കൻ ഭാഗത്ത് സ്ഥിതിചെയ്യുന്ന ഒരു തടാകമാണ്. തടാകത്തിന് ഏകദേശം 4.5 മൈൽ (7.2 കിലോമീറ്റർ) നീളവും ഏറ്റവും വീതിയുള്ള സ്ഥലത്ത് ഏകദേശം 1.5 മൈൽ (2.4 കിലോമീറ്റർ) വീതിയും ഏകദേശം 95 അടി (29 മീറ്റർ) ആഴവുമുണ്ട്. വടക്കുപടിഞ്ഞാറ് സരട്ടോഗ സ്പ്രിംഗ്സ് നഗരം, തെക്കുപടിഞ്ഞാറ് മാൾട്ട പട്ടണം, തെക്കുകിഴക്ക് സ്റ്റിൽവാട്ടർ പട്ടണം, വടക്കുകിഴക്ക് സരട്ടോഗ പട്ടണം എന്നിവയാണ് തടാകത്തിന്റെ അതിർത്തികൾ. തടാകത്തിന്റെ തെക്കേയറ്റത്തും കിഴക്ക് ഭാഗത്തും കൂടി കടന്നുപോകുന്ന ന്യൂയോർക്ക് സംസ്ഥാന പാത 9P തുടർന്ന് വടക്ക് ഭാഗത്തുവച്ച് അതിന്റെ നിർഗ്ഗമനമാർഗ്ഗത്തെ മുറിച്ച് കടന്നുപോകുന്നു. തടാകത്തിന്റെ പ്രധാന ഉറവിടം വടക്കുപടിഞ്ഞാറ് നിന്ന് തടാകത്തിലേക്ക് പ്രവേശിക്കുന്ന കയാഡെറോസെറാസ് ക്രീക്കും ഔട്ട്ലെറ്റ് വടക്ക് നിന്ന് തടാകത്തിനു പുറത്തേയ്ക്ക് കടന്ന് ഷൂയ്‌ലർവില്ലിലെ ഹഡ്‌സൺ നദിയിലേക്ക് പതിക്കുന്ന ഫിഷ് ക്രീക്കും ആണ്.

## അവലംബം
ഇരവാലൻഭാഷ

പാലക്കാട് ജില്ലയിലെ ഇരവാലർ വിഭാഗം ഉപയോഗിക്കുന്ന തമിഴിനോട് സാമീപ്യമുള്ള ഭാഷയാണ് **ഇരവാലൻ ഭാഷ**. നരവംശശാസ്ത്ര പഠനങ്ങളുടെ ഭാഗമായി ഇവരിൽ ഒരു വിഭാഗത്തിന് ഗോത്രപദവി നഷ്ടമായിരുന്നു. പതിനാലാം കേരള നിയമസഭ ഇരവാലൻ ഭാഷയെ പ്രീ പ്രൈമറി പാഠ്യപദ്ധതിയിൽ ഉൾപ്പെടുത്തുന്നതിനായി തീരുമാനിച്ചിരുന്നു. ഗോത്രപദവി നഷ്ടമായതിനേ തുടർന്ന് ഇരവാലൻ ഭാഷയുടെ സംരക്ഷണത്തിനായുള്ള പദ്ധതികൾ മുരടിച്ചു.

## അവലംബം

വർഗ്ഗം:കേരളത്തിലെ ഗൂഢഭാഷകൾ
മഹാജംബ നദി

**മഹാജംബ നദി** വടക്കൻ മഡഗാസ്കറിലൂടെ ഒഴുകുന്ന ഒരു നദിയാണ്. അങ്കാറാഫാൻറ്സിക്ക ദേശീയോദ്യാനത്തിലൂടെയാണ് ഇത് ഒഴുകുന്നത്. കണ്ടൽക്കാടുകളാൽ വലയം ചെയ്യപ്പെട്ടതാണ് ഈ നദി.

## അവലംബം

വർഗ്ഗം:മഡഗാസ്കറിലെ നദികൾ
ചെലാൻ തടാകം

**ചെലാൻ തടാകം**, യു.എസിലെ വാഷിംഗ്ടൺ സംസ്ഥാനത്തിൻറെ വടക്കൻ-മധ്യഭാഗത്ത് ചെലാൻ കൗണ്ടിയിലെ ഇടുങ്ങിയതും 50.5 മൈൽ (81.3 കിലോമീറ്റർ) നീളമുള്ളതുമായ ഒരു തടാകമാണ്. അമിതമായ ആഴമുള്ള ഈ തടാകം കൂടാതെ 1.3 മൈൽ (2.1 കിലോമീറ്റർ) വീതിയുള്ള ഒരു ഫ്യോർഡിന് സമാനമാണ്.

## അവലംബം
ഒന്നാം സി. അച്യുതമേനോൻ മന്ത്രിസഭ

1969 നവംബർ 1 മുതൽ 1970 ഓഗസ്റ്റ് 3 വരെ കമ്മ്യൂണിസ്റ്റ് പാർട്ടി ഓഫ് ഇന്ത്യ നേതാവ് സി. അച്യുതമേനോന്റെ നേതൃത്വത്തിലായിരുന്നു മന്തിസഭയാണ് **ഒന്നാം സി. അച്യുത മേനോൻ മന്ത്രിസഭ**.

## മന്ത്രിമാരും വകുപ്പുകളും

*എൻ.കെ. ശേഷൻ 1970 ഏപ്രിൽ 2 നും ഒ. കോരൻ 1970 ഓഗസ്റ്റ് 1 നും രാജിവച്ചു.*
## അവലംബം

* https://web.archive.org/web/20160708185932/http://www.prd.kerala.gov.in/ministers49_main.htm

വർഗ്ഗം:കേരളത്തിലെ മന്ത്രിസഭകൾ
കുറിച്യ ഭാഷ

കേരളത്തിലെ പട്ടികവർഗ്ഗ വിഭാഗമായ കുറിച്യർ സംസാരിക്കുന്ന തെക്കൻ ദ്രാവിഡ ഭാഷയാണ് കുറിച്യ ഭാഷ.  ഇവയുടെ രണ്ട് ഭാഷാഭേദങ്ങളും മലയാളഭാഷയോട് അടുപ്പമുള്ളതല്ല. കുറിച്യ ഭാഷയിൽ 27 തിരിച്ചറിയപ്പെട്ട സ്വരസൂചകങ്ങളുണ്ട്, അതിൽ 5 എണ്ണം സ്വരാക്ഷരങ്ങളും 22 വ്യഞ്ജനാക്ഷരങ്ങളുമാണ്. കേരളത്തിന്റെ സംസ്കൃതിയിൽ നിർണ്ണായക പങ്കുവഹിച്ച ഗോത്രകലകളിൽ ഒന്നായ വടക്കൻപാട്ടുകൾ ഉരുത്തിരിഞ്ഞത് കുറിച്യ ഭാഷയിലാണ്. ഭാഷയുടെ ഉപയോഗത്തിൽ സാമുദായികമായ അസ്ഥിത്വം പുലർത്തുന്നവരാണ് കുറിച്യർ. പ്രത്യേക ഈണത്തോടെ ലളിതമായ വാക്കുകളാൽ നീട്ടിയും കുറുക്കിയും വളരെ സാന്ദർഭികമായി ഭാഷ ഉരുത്തിരിയുമ്പോൾ കുറിച്യരുടെ വ്യവഹാരഭാഷ അന്യസമുദായക്കാർക്ക് മനസ്സിലാക്കാൻ പ്രയാസമാകുന്നു. കുഭപ്പാട്ട്, നരിപ്പാട്ട്, മർമായിപ്പാട്ട് എന്നീ വടക്കൻപാട്ടു ഭേദങ്ങളായാണ് ഈ ഭാഷയിലെ സാഹിത്യം അടയാളപ്പെടുത്തിയിരിക്കുന്നത്.

## സാംസ്കാരികം
കേരള ഭാഷാ ഇൻസ്റ്റിറ്റ്യൂട്ട് പ്രസിദ്ധീകരിച്ച, ഡോ. എൻ. വിശ്വനാഥൻ നായർ രചിച്ച  കുറിച്യർ - ഒരു നരവംശ ശാസ്ത്രപഠനം - . കുറിച്യരുടെ ഗോത്രജീവിതത്തെയും സംസ്‌കാരത്തെയുംക്കുറിച്ചും ഭാഷയേക്കുറിച്ചും  ആധികാരികമായി തയാറാക്കിയിട്ടുള്ള പഠനഗ്രന്ഥമാണ്. കുറിച്യരുടെ ഉച്ചാൽ എന്ന നാടകരൂപത്തിലും വടക്കൻപാട്ടുകളിലും കുറിച്യഭാഷ ഉപയോഗിക്കുന്നു.
കാന്യോൺ ഫെറി തടാകം

**കാന്യോൺ ഫെറി തടാകം** മൊണ്ടാനയിലെ ഹെലേന, ടൗൺസെൻഡ് എന്നിവയ്ക്ക് സമീപം മിസോറി നദിയിൽ നിർമ്മിക്കപ്പെട്ട അണക്കെട്ടിലെ ജലസംഭരണിയാണ്. മൊണ്ടാനയിലെ മൂന്നാമത്തെ വലിയ ജലാശയമായ ഇതിന് 35,181 ഏക്കർ (142 ചതുരശ്ര കിലോമീറ്റർ) വിസ്തൃതിയും 76 മൈൽ (122 കീലോമീറ്റർ) തീരപ്രദേശവുമുണ്ട്. 1954-ൽ കാന്യോൺ ഫെറി ഡാം പൂർത്തീകരിക്കപ്പെട്ടതോടെ രൂപീകരിക്കപ്പെട്ട തടാകം അന്നുമുതൽ വൈദ്യുതി, ജലസേചനം, വെള്ളപ്പൊക്ക നിയന്ത്രണങ്ങൾ എന്നിവയ്ക്കായി ഉപയോഗിച്ചുവരുന്നു.

## അവലംബം

വർഗ്ഗം:ജലസംഭരണികൾ
മലപണ്ടാരം ഭാഷ

മലപണ്ടാരം എന്ന നാടോടി ഗോത്രവിഭാഗം ഉപയോഗിക്കുന്ന, തമിഴുമായി അടുത്ത ബന്ധമുള്ള കേരളത്തിലെയും തമിഴ്‌നാട്ടിലെയും ദ്രാവിഡ ഭാഷയാണ് മലപണ്ടാരം ഭാഷ.  2015ൽ പത്തനംതിട്ട ജില്ലയിൽ മലപണ്ടാരം ഭാഷയുടെ സംരക്ഷണത്തിനായി ഒരു വിദ്യാലയം ആരംഭിച്ചെങ്കിലും പിന്നീട് പ്രവർത്തനം നിലച്ചു.  അപകടകരമായ വിധത്തിൽ വിജ്ഞാന നഷ്ടം നേരിട്ട ഒന്നായാണ് മലപണ്ടാരം ഭാഷയെ വിലയിരുത്തുന്നത്. നാല്പതു ശതമാനത്തോളം ഈ ഭാഷയിലെ വിജ്ഞാനങ്ങൾ നശിച്ചുപോയതായി പഠനങ്ങൾ വെളിപ്പെടുത്തുന്നു. 2019 ൽ കേരള സർക്കാർ മലപണ്ടാരം വിഭാഗത്തിന്റെ സാമൂഹികവും സാംസ്കാരികവും വിദ്യാഭ്യാസപരവുമായ ഉന്നമനത്തിനായി ഗോത്രബന്ധു പദ്ധതിയിൽ ഉപ്പെടുത്തിയ പദ്ധതികളിൽ  അന്യംനിന്നു പോകുന്ന മലപണ്ടാരം ഭാഷയുടെ സംരക്ഷണവും ഉൾപ്പെടുന്നു.

## അവലംബം
മഗ്നോളിയ കൊക്കോ

മഗ്നോലിയേസി കുടുംബത്തിലെ ഒരു പൂച്ചെടിയാണ് **മഗ്നോളിയ കൊക്കോ**. തെക്കൻ ചൈന, തായ്‌വാൻ, വടക്കൻ വിയറ്റ്നാം എന്നിവിടങ്ങളിൽ നിന്നുള്ള പൂന്തോട്ടത്തിൽ വളരുന്ന 7-13 അടി (2-4 മീറ്റർ) ഉയരമുള്ള ഈ ചെറിയ വൃക്ഷം, ഹാർഡിനെസ് സോൺ 9  ൽ വളരുന്നതാണ്. കൂടാതെ ഈ ചെറിയ വൃക്ഷംവീട്ടിനരികിലും വളർത്താം. ചില സ്രോതസ്സുകളിൽ ഇതിനെ തെറ്റായി Magnolia pumila എന്ന് വിളിക്കുന്നു. 

## References

വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:മാഗ്നോളിയാ ജനുസ്സ്
വർഗ്ഗം:മഗ്നോളിയേസീ
വർഗ്ഗം:മഗ്നോലിയ
കേരള സംസ്ഥാന ചലച്ചിത്രപുരസ്കാരം 2021

കേരള സർക്കാരിന്റെ 52-ാമത് **[[കേരള സംസ്ഥാന ചലച്ചിത്ര പുരസ്കാരം|സംസ്ഥാന ചലച്ചിത്ര അവാർഡുകൾ]]** 2022 മേയ് 27-നു് തിരുവനന്തപുരത്ത് സാംസ്കാരികവകുപ്പ് മന്ത്രി സജി ചെറിയാൻ പ്രഖ്യാപിച്ചു.

## രചനാ വിഭാഗം
### ജൂറി

### പുരസ്കാരങ്ങൾ
എല്ലാ വിജയികൾക്കും ക്യാഷ് പ്രൈസും ശില്പവും പ്രശസ്തിപത്രവും ലഭിക്കും.

### ജൂറി പരാമർശം
എല്ലാ ജേതാക്കൾക്കും സർട്ടിഫിക്കറ്റും ഫലകവും ലഭിക്കും.

## ചലച്ചിത്ര വിഭാഗം
### ജൂറി

### പുരസ്കാരങ്ങൾ
എല്ലാ പുരസ്കാര ജേതാക്കൾക്കും കാഷ് പ്രൈസും, സർട്ടിഫിക്കറ്റും, ഫലകവും ലഭിക്കും.

### സ്പെഷൽ ജൂറി പുരസ്കാരം
എല്ലാ ജേതാക്കൾക്കും സർട്ടിഫിക്കറ്റും ഫലകവും ലഭിക്കും.

### സ്ത്രീകൾക്കും ട്രാൻസ്ജെൻഡേർസിനുമുള്ള പ്രത്യേക പുരസ്കാരം
എല്ലാ ജേതാക്കൾക്കും സർട്ടിഫിക്കറ്റും ഫലകവും കാഷ് പ്രൈസും ലഭിക്കും.

## അവലംബം

## പുറത്തേക്കുള്ള കണ്ണികൾ
*http://www.keralafilm.com 

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കൊള്ള

സൂരജ് വർമ്മ സംവിധാനം ചെയ്ത് 2023-ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമാണ് ***കൊള്ള***. രജിഷ വിജയനും പ്രിയ പ്രകാശ് വാര്യരുമാണ് ഈ സിനിമയിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ജാസിം ജലാലും നെൽസൺ ജോസഫും ചേർന്നാണ് ചിത്രത്തിന്റെ തിരക്കഥയും സംഭാഷണവും എഴുതിയിരിക്കുന്നത്. ഷാൻ റഹ്മാൻ സംഗീതം നൽകിയിരിക്കുന്നു, രാജവേൽ മോഹൻ ഛായാഗ്രഹണം നിർവ്വഹിക്കുന്നു. രവി മാത്യു പ്രൊഡക്ഷൻസിന്റെ സഹകരണത്തോടെ രജീഷ് പ്രൊഡക്ഷൻസിന്റെ ബാനറിൽ രജീഷ് കെ.വി ആണ് ചിത്രം നിർമ്മിച്ചത്. 2008 ലെ ചേലേമ്പ്ര ബാങ്ക് കവർച്ചയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ

* രജിഷ വിജയൻ - ആനി
* പ്രിയ പ്രകാശ് വാര്യരാണ് - ശിൽപ
* വിനയ് ഫോർട്ട് - ഫാറൂഖ് റഹ്മാൻ, സർക്കിൾ ഇൻസ്പെക്ടർ
*  അലൻസിയർ ലേ ലോപ്പസ് - സ്റ്റീഫൻ
* ഷെബിൻ ബെൻസൺ - ബേസിൽ
*  ജിയോ ബേബി - വിക്ടർ, സബ് ഇൻസ്പെക്ടർ
* ഡെയിൻ ഡേവിസ് - സുഗീത്
* ഷൈനി ടി. രാജൻ - സ്റ്റീഫന്റെ ഭാര്യ
* പ്രശാന്ത് അലക്സാണ്ടർ - അളിയൻ
* ജോർഡി പൂഞ്ഞാർ - സ്കറിയാ
* വിനോദ് പറവൂർ - സതീശൻ, പഞ്ചായത്ത് മെമ്പർ
* സുധി കൊല്ലം - മേസ്തിരി
* പ്രേം പ്രകാശ്
* ഷാൻ റഹ്മാൻ -  പോലീസ് സൂപ്രണ്ട്

## സംഗീതം

ഷാൻ റഹ്മാനാണ് ഈ സിനിമയുടെ സംഗീതം ഒരുക്കിയിരിക്കുന്നത്.



## റിലീസ്

### തിയേറ്റർ
 ന് ചിത്രം തിയേറ്ററുകളിൽ റിലീസ് ചെയ്തു.

### ഹോം മീഡിയ
ചിത്രത്തിന്റെ ഡിജിറ്റൽ അവകാശം മനോരമമാക്സ് ആണ് സ്വന്തമാക്കിയത്. ജൂലൈ 27 മുതൽ ചിത്രത്തിന്റെ ഓൺലൈൻ സംപ്രേഷണം മനോരമമാക്സിൽ ആരംഭിച്ചു. 

## സ്വീകരണം

### നിരൂപക സ്വീകരണം
*[[ദ ഇന്ത്യൻ എക്സ്പ്രസ്|ദ ഇന്ത്യൻ എക്സ്പ്രസിലെ]]* നിരൂപകൻ അനന്ദു സുരേഷ് ചിത്രത്തിന് 5-ൽ 2 സ്റ്റാർ നൽകി.

"*'കൊള്ള*' ഒരു ത്രില്ലറാണ്, ഒരു മുറുക്കിനെക്കാൾ കൂടുതൽ ട്വിസ്റ്റുകളുള്ള ഒരു മികച്ച കഥ ഉണ്ടായിരുന്നിട്ടും, ഒരിക്കലും അതിന്റെ പൂർണ്ണ ശേഷിയിൽ എത്തുന്നില്ല." എന്ന് ''ദ ഹിന്ദുവിലെ'' ശിൽപ നായർ ആനന്ദ് എഴുതി.

## അവലംബങ്ങൾ

## പുറത്തേക്കുള്ള കണ്ണികൾ
*  
* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
ഷാർലറ്റ്ടൗൺ

**ഷാർലറ്റ്ടൗൺ** കനേഡിയൻ പ്രവിശ്യയായ പ്രിൻസ് എഡ്വേർഡ് ദ്വീപിന്റെ തലസ്ഥാനവും ഏറ്റവും വലിയ നഗരവും കൂടാതെ ക്വീൻസ് കൗണ്ടിയിലെ കൗണ്ടി സീറ്റുമാണ്. ഷാർലറ്റ് രാജ്ഞിയുടെ പേരിലുള്ള ഷാർലറ്റ്‌ടൗൺ 1855-ൽ ഒരു നഗരമായി സംയോജിപ്പിക്കപ്പെട്ടു.

## ആദ്യകാല ചരിത്രം (1720-1900)
ഈ പ്രദേശത്തെ ആദ്യ യൂറോപ്യൻ കുടിയേറ്റക്കാർ ഫ്രഞ്ചുകാരായിരുന്നു. ഫോർട്രസ് ലൂയിസ്ബർഗിൽ നിന്നുള്ള ഉദ്യോഗസ്ഥർ 1720-ൽ ഇന്നത്തെ നഗരത്തിന് എതിർവശത്തുള്ള തുറമുഖത്തിന്റെ തെക്കുപടിഞ്ഞാറൻ ഭാഗത്ത് പോർട്ട് ലാ ജോയ് എന്ന പേരിൽ ഒരു കുടിയേറ്റ കേന്ദ്രം സ്ഥാപിച്ചു. ലൂയിസ്ബർഗിൽ നിന്ന് അക്കാഡിയൻ കുടിയേറ്റക്കാരെ കടത്തിവിടുന്നതിനായി മിഷേൽ ഹാഷെ-ഗാലന്റാണ് ഈ കുടിയേറ്റ കേന്ദ്രത്തിന് നേതൃത്വം നൽകിയത്.

## അവലംബം
ഫ്രെഡറിക്‌ടൺ

**ഫ്രെഡറിക്‌ടൺ** (; ) കനേഡിയൻ പ്രവിശ്യയായ ന്യൂ ബ്രൺസ്‌വിക്കിന്റെ തലസ്ഥാന നഗരിയാണ്. പ്രവിശ്യയുടെ പടിഞ്ഞാറ്-മധ്യഭാഗത്തായി സെന്റ് ജോൺ നദിയോരത്താണ് നഗരം സ്ഥിതിചെയ്യുന്നത്. വോലാസ്റ്റോക്ക് എന്ന തദ്ദേശീയ നാമത്തിലും അറിയപ്പെടുന്ന നദി നഗരത്തെ വിഭജിച്ചുകൊണ്ട് പടിഞ്ഞാറ് നിന്ന് കിഴക്കോട്ട് ഒഴുകുന്നു. പ്രദേശത്തിന്റെ പ്രധാന ഭൂപ്രകൃതി സവിശേഷതയാണ് ഈ നദി. ന്യൂ ബ്രൺസ്‌വിക്കിലെ പ്രധാന നാഗരിക കേന്ദ്രങ്ങളിലൊന്നായ ഈ നഗരത്തിൽ  2021 കനേഡിയൻ സെൻസസ് പ്രകാരം 63,116 ജനസംഖ്യയും 108,610 മെട്രോപൊളിറ്റൻ ജനസംഖ്യയുമുണ്ടായിരുന്നു. മോങ്‌ടണിനും സെന്റ് ജോണിനും ശേഷം പ്രവിശ്യയിലെ മൂന്നാമത്തെ വലിയ നഗരമാണിത്.

## അവലംബം

## കുറിപ്പുകൾ
സെന്റ് ജോൺസ്

**സെന്റ് ജോൺസ്** കനേഡിയൻ പ്രവിശ്യയായ ന്യൂഫൗണ്ട്‌ലാൻഡ് ആൻറ് ലാബ്രഡോറിൻറെ തലസ്ഥാനവും ഏറ്റവും വലിയ നഗരവുമാണ്. ന്യൂഫൗണ്ട്ലാൻഡ് ദ്വീപിലെ അവലോൺ ഉപദ്വീപിൻറെ കിഴക്കേയറ്റത്താണ് നഗരം  സ്ഥിതി ചെയ്യുന്നത്. 446.04 ചതുരശ്ര കിലോമീറ്റർ (172.22 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്ന ഈ നഗരം വടക്കേ അമേരിക്കയുടെ ഏറ്റവും കിഴക്കേ അറ്റത്തുള്ള നഗരമാണ് (ഗ്രീൻലാൻഡ് ഒഴികെ).

## അവലംബം

വർഗ്ഗം:കാനഡയിലെ നഗരങ്ങൾ
വെറ്റാസ്‌കിവിൻ

**വെറ്റാസ്‌കിവിൻ** കാനഡയിലെ ആൽബർട്ട പ്രവിശ്യയിലെ ഒരു നഗരമാണ് . പ്രവിശ്യാ തലസ്ഥാനമായ എഡ്മണ്ടനിൽ നിന്ന് 70 കിലോമീറ്റർ (43 മൈൽ) തെക്ക് ഭാഗത്തായിട്ടാണ് ഈ നഗരം സ്ഥിതി ചെയ്യുന്നത്. "സമാധാനം സൃഷ്ടിച്ച കുന്നുകൾ" എന്നർഥമുള്ള *wītaskiwinihk* എന്ന ക്രീ ഭാഷാ പദത്തിൽ നിന്നാണ് നഗരത്തിന്റെ പേര് ഉരുത്തിരിഞ്ഞത്.

## അവലംബം
സെന്റ് ആൽബർട്ട്

**സെന്റ് ആൽബർട്ട്** എഡ്മണ്ടൻ നഗരത്തിന്റെ വടക്കുപടിഞ്ഞാറായി, സ്റ്റർജിയൻ നദിക്കരയിലുള്ള ആൽബർട്ട പ്രവിശ്യയിലെ ഒരു നഗരമാണ്. യഥാർത്ഥത്തിൽ ഒരു മെറ്റിസ് സമൂഹം സ്ഥിരതാമസമാക്കിയിരുന്ന ഇത്, ഇപ്പോൾ എഡ്മന്റൺ മെട്രോപൊളിറ്റൻ മേഖലയിലെ രണ്ടാമത്തെ വലിയ നഗരമാണ്. 1904-ൽ സെന്റ് ആൽബർട്ടിന് ആദ്യമായി പട്ടണപദവി ലഭിക്കുകയും താമസിയാതെ 1906-ൽ കനേഡിയൻ നോർത്തേൺ റെയിൽപ്പാത അവിടെയെത്തുകയും ചെയ്തു. യഥാർത്ഥത്തിൽ എഡ്മണ്ടൻ നഗരത്തിൽ നിന്ന് നിരവധി മൈലുകൾ വിസ്തൃതിയുള്ള കൃഷിയിടങ്ങളാൽ വേർപെടുത്തപ്പെട്ടിരുന്ന ഈ പട്ടണം, 1980-കളിലെ എഡ്മണ്ടൻ നഗരപരിധിയുടെ വിപുലീകരണത്തോടെ തെക്കും കിഴക്കും വശങ്ങളെ വലിയ നഗരമായ എഡ്മണ്ടനോട് തൊട്ടുകിടക്കുന്നതാക്കി മാറ്റി.

## അവലംബം
മലവേടൻ ഭാഷ

മലയാളവുമായി അടുത്ത ബന്ധമുള്ള കേരളത്തിലെയും തമിഴ്‌നാട്ടിലെയും ഗോത്ര ഭാഷയാണ് മലവേടൻ ഭാഷ. ആദിവാസി വിഭാഗങ്ങളിൽ ഒന്നായ മലവേടർ സംസാരിക്കുന്ന ഭാഷയാണ് ഇത്. എറണാകുളം, കൊല്ലം, കോട്ടയം, ഇടുക്കി, പത്തനംതിട്ട, തിരുവനന്തപുരം ജില്ലകളിലാണ് ഈ ഭാഷ ഉപയോഗിക്കുന്ന മലവേടർ താമസിക്കുന്നത്. 

വയനാടിന് വടക്കോട്ടുള്ള മലവേടർ ഉപയോഗിക്കുന്നത്  ചാതിപ്പ് അഥവാ ചാതിപ്പാണി എന്ന ഭാഷയാണ്. തമിഴ്, മലയാളം, തുളു, കന്നഡ എന്നീ ഭാഷകളുടെ സ്വാധീനം ചാതിപ്പിനുണ്ട്. മലവേടർ ഭാഷ എന്നറിയപ്പെടുന്ന, തെക്കൻ ജില്ലകളിലെ ഭാഷ മലയാളവും തമിഴും ചേർന്ന മിശ്രഭാഷയാണ്. വായ്മൊഴിയായി മാത്രം പ്രചരിക്കുന്ന ഈ ഭാഷയ്ക്ക് ലിപിയില്ല. 

## സാംസ്കാരികം
ശാന്ത തുളസീധരൻ രചിച്ച "കേരളത്തിലെ ആദിവാസികൾ- ജീവിതവും സംസ്കാരവും" (മാതൃഭൂമി ബുക്ക്സ്)  എന്ന പഠനഗ്രന്ഥത്തിൽ മലവേടർ ഭാഷയേ കുറിച്ച് പരാമർശിക്കുന്നുണ്ട്. 

## അവലംബം

വർഗ്ഗം:ദ്രാവിഡഭാഷകൾ
സാഗർ സർവ്വകലാശാല

ലഘുചിത്രം|323x323ബിന്ദു

ഡോ. ഹരിസിംഗ് ഗൗർ സർവ്വകലാശാല (സാഗർ സർവ്വകലാശാല) ഇന്ത്യയിലെ സാഗർ നഗരത്തിലെ ഒരു പ്രധാന കേന്ദ്ര സർവ്വകലാശാല. ബ്രിട്ടീഷ് ഭരണ കാലത്ത് 1946 ജൂലൈ 18-ന് സ്ഥാപിതമായപ്പോൾ ഇതിന് "സാഗർ സർവ്വകലാശാല" എന്ന് പേരിട്ടിരുന്നു. 1983 ഫെബ്രുവരിയിൽ, സംസ്ഥാന ഗവൺമെന്റ് സർവ്വകലാശാലയുടെ സ്ഥാപകനായ സർ ഹരിസിംഗ് ഗൗറിന്റെ പേരിലേക്ക് മാറ്റി. മധ്യപ്രദേശിലെ ഏറ്റവും പഴക്കമേറിയ സർവ്വകലാശാലയാണിത്. മധ്യപ്രദേശിലെ ഏറ്റവും പഴയ അഫിലിയേറ്റ് യൂണിവേഴ്സിറ്റി ആയതിനാൽ, സംസ്ഥാനത്തെ ഏറ്റവും പഴയ ജബൽപൂർ സയൻസ് കോളേജ്, ജബൽപൂർ, ഗവൺമെന്റ് എഞ്ചിനീയറിംഗ് കോളേജുകൾ എന്നിവ  കൂടുതൽ സർവ്വകലാശാലകൾ സ്ഥാപിക്കപ്പെടുന്നതുവരെ ഈ സർവ്വകലാശാലയുമായി അഫിലിയേറ്റ് ചെയ്തിരുന്നു.

വർഗ്ഗം:ഇന്ത്യയിലെ സർവ്വകലാശാലകൾ
സുദീപ് തെക്കേപ്പാട്ട്

സുദീപ് തെക്കേപ്പാട്ട്
(Sudeep thekkeppatt)

സാഹിത്യ പബ്ലിക്കേഷൻസ്

കോഴിക്കോട് സ്വദേശിയും മാധ്യമപ്രവർത്തകനും സാഹിത്യകാരനും സാഹിത്യ പബ്ലിക്കേഷൻസ് മാനേജിങ് എഡിറ്ററുമാണ്. കോമ്പാച്ചി, ഇരിപ്പിടങ്ങൾ നഷ്ടമായവർ, രാജമല്ലികയിൽ നിലാവു പെയ്യുകയാണ് (ചെറുകഥാസമാഹാരങ്ങൾ), കടിഞ്ഞാണില്ലാത്ത കുതിരകൾ, ദേവമനോഹരി (നോവലുകൾ) ഭൂതത്താൻകുന്നിലെ ഇത്താപ്പി (ബാലസാഹിത്യം) എന്നിവയാണ് പുസ്തകരൂപത്തിൽ പുറത്തിറങ്ങിയ കൃതികൾ. 

സാഹിത്യ പബ്ലിക്കേഷൻസ് അധ്യാപക കഥാസമാഹാരമായ 'സ്‌കൂൾ ഫാക്ടറി'യുടെയും കൊറോണക്കാലം അതിജീവന കവിതാസമാഹാരമായ വാക്കിന്റെ വെളിപാടിന്റെയും എഡിറ്റർ. നാഷനൽ യൂത്ത് പ്രമോഷൻ കൗൺസിലിന്റെ അക്ഷരശ്രീ കഥാപുരസ്‌കാരം, ജെ.സി. ഡാനിയേൽ സാഹിത്യശ്രേഷ്ഠ അവാർഡ് (രാജമല്ലികയിൽ നിലാവു പെയ്യുകയാണ്), ദേവജ അവാർഡ് (ഭൂതത്താൻകുന്നിലെ ഇത്താപ്പി), വൈക്കം മുഹമ്മദ് ബഷീർ സാഹിത്യ പുരസ്‌കാരം (രാജമല്ലികയിൽ നിലാവു പെയ്യുകയാണ്) എന്നിവ കരസ്ഥമാക്കി. മികച്ച ബാലസാഹിത്യ കൃതിക്കുള്ള സമശ്രീ പുരസ്‌കാരം മഹാകവി ചങ്ങമ്പുഴയുടെ മകൾ ലളിത ചങ്ങമ്പുഴയിൽ നിന്ന് 2024 ഫെബ്രുവരി 18ന് ആലപ്പുഴയിൽ നടന്ന ചടങ്ങിൽ ഏറ്റുവാങ്ങി. 
ഭൂതത്താൻകുന്നിലെ ഇത്താപ്പി എന്ന ബാലസാഹിത്യ കൃതിക്കായിരുന്നു പുരസ്‌കാരം.

Sudeep Thekkeppatt, 
Sudeep Nivas, Sunday Road,
(po) Chevayur, Kozhikode (Dt),
kerala State, pincode 673017
Phone 9744117700
Email:sahithyapublications@gmail.com

Sudeep Thekkeppatt

Writer, Journalist, Publisher

(ph 9744117700)

A native of Kozhikode. He is a Journalist, Writer and Managing Editor of Sahithya publications. The works published in book form are Kombachi, Erippidangal Nashttam aayavar, Rajamallikayil Nilaavu peyyukayaanu (short story collections), kadinjanillaatha kuthirakal, Devamanohari (novels) and Bhuthathan kunnille Ittappi (children's literature).  Editor of the teachers story collection 'School Factory' and the Corona period survival poetry collection Wakkinte Velipaad. 

National Youth Promotion Council's Aksharasree Katha puraskaram, J.C. Daniel won the Sahitya Shreshtha Award ( Rajamallikayil nilaavu peyyukayaanu), The Devaja Award (Bhuthathan kunnille Ittappi) and the Vaikom Muhammad Basheer Literary Award (Rajamallikayil nilaavu peyyukayaanu).The Samashree Award for Best Children's Literature was received from Mahakavi Changampuzha's daughter Lalitha Changampuzha at a function held in Alappuzha on February 18, 2024. The award was given to a children's literature work called Bhuthathan kunnille Ittappi.
വൈറ്റ് ഫ്രൺഡെഡ് സ്കോപ്സ് ഔൾ

സ്ട്രൈജിഡേ കുടുംബത്തിലെ ഒരു ചെറിയ ഏഷ്യൻ മൂങ്ങയാണ്  **വൈറ്റ് ഫ്രൺഡെഡ് സ്കോപ്സ്** ഔൾ( ***ഒട്ടസ് സാഗിറ്റാറ്റസ്*** ). പടിഞ്ഞാറൻ തായ്‌ലൻഡിലും മലേഷ്യലും ഇത് കാണപ്പെടുന്നു. 

## അവലംബം

* OwlPages.com-ൽ വൈറ്റ്-ഫ്രണ്ടഡ് സ്കോപ്സ് ഓൾ
* 
* 
*  

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
വർഗ്ഗം:മൂങ്ങകൾ
അൽമാസ് ഉഖാ

മംഗോളിയയിലെ അന്ത്യ ക്രിറ്റേഷ്യസ് കാലത്തു നിന്നുള്ള ട്രൂഡോണ്ടിഡ് തെറോപോഡ് ദിനോസറിന്റെ ഒരു ജനുസ്സാണ് ***അൽമാസ്***. ഭാഗികമായി രൂപപ്പെടുത്തിയ അസ്ഥികൂടത്തെ അടിസ്ഥാനമാക്കി 2017-ൽ പേ റൂയിയും സഹപ്രവർത്തകരും നാമകരണം ചെയ്ത ***Almas ukhaa*** എന്ന ഒറ്റ ഇനം ഇതിൽ അടങ്ങിയിരിക്കുന്നു. അറിയപ്പെടുന്ന ഒരേയൊരു മാതൃക കണ്ടെത്തിയത് ജെഡോച്ചട്ട രൂപീകരണത്തിലാണ്.

## ഫോസിൽ
ഒരു ട്രൂഡോണ്ടിഡിൽ നിന്ന് വന്നതാകാൻ സാധ്യതയുള്ള മുട്ടത്തോടുകൾക്കൊപ്പം ആണ് ഇവയുടെ ഫോസിൽ കണ്ടുകിട്ടിയതു (അടയിരിക്കുമ്പോൾ അപകടത്തിൽ മരണപെട്ടതാകാൻ ആണ് സാധ്യത.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
എപിയോണിതോമിമസ്

മംഗോളിയയിലെ നിന്നുള്ള ഓർണിതോമിമിഡ് തെറോപോഡ് ദിനോസറിന്റെ ഒരു ജനുസ്സാണ് ***എപിയോർണിതോമിമസ്*** .
ഏകദേശം 75 ദശലക്ഷം വർഷങ്ങൾക്ക് മുമ്പ്, *എപിയോർനിതോമിമസ്* കണ്ടെത്തിയ ദ്ജഡോക്ത രൂപീകരണം എന്ന  പ്രദേശം ഒരു മരുഭൂമിയായിരുന്നുവെന്ന് കരുതപ്പെടുന്നു. ആധുനിക ഗോബി മരുഭൂമിക്ക് സമാനമായി വരണ്ട ഇയോലിയൻ മരുഭൂമിയായിരുന്നു ഇത്  . 
പകരം=Restoration drawing of Aepyornithomimus tugrikinensis. Illustration is drawn by Mr. Masato Hattori.|ലഘുചിത്രം|281x281ബിന്ദു| കലാപരമായ പുനഃസ്ഥാപനം

## അവലംബം
* Ornithomimosaur ഗവേഷണത്തിന്റെ ടൈംലൈൻ

വർഗ്ഗം:ഏഷ്യൻ ദിനോസറുകൾ
അറേബ്യൻ ഈഗിൾ-ഔൾ

അറേബ്യയുടെ ദക്ഷിണ പ്രദേശങ്ങളിൽ കാണുന്ന ഒരു ഇടത്തരം വലുപ്പമുള്ള മൂങ്ങയാണ് **അറേബ്യൻ ഈഗിൾ ഔൾ** .
## വിവരണം
കണ്ണുകൾക്ക് തിളക്കമുള്ള മഞ്ഞ നിറമുണ്ട്. 

## അവലംബം


വർഗ്ഗം:മൂങ്ങകൾ
ഗമക (സംഗീതം)

**ഗമക**( **ഗമകം** എന്നും അറിയപ്പെടുന്നു) ഉത്തര,ദക്ഷിണേന്ത്യൻ ശാസ്ത്രീയ സംഗീതത്തിന്റെ അവതരണത്തിൽ ഉപയോഗിക്കുന്ന അലങ്കാരത്തെ സൂചിപ്പിക്കുന്ന ഒന്നാണ്.  ഒരു സ്വരങ്ങളിലൊ രണ്ട് സ്വരങ്ങൾക്കിടയിലോ ചെയ്യുന്ന അലങ്കാരമായി ഗമകത്തെ മനസ്സിലാക്കാം. ഇന്നത്തെ കർണാടക സംഗീതം കുറഞ്ഞത് പതിനഞ്ച് വ്യത്യസ്ത തരം അലങ്കാരങ്ങൾ ഉപയോഗിക്കുന്നുണ്ട്.  ഓരോ രാഗത്തിന്റെയും വ്യക്തിത്വത്തിന് ഊന്നൽ നൽകുന്ന ഒരു ഒറ്റ സ്വരത്തിനോ ഒരു കൂട്ടം സ്വരങ്ങൾക്കോ നൽകുന്ന മനോഹരമായ തിരിവ്,വളവ് അല്ലെങ്കിൽ കോണിംഗ് ടച്ച് എന്നിവയാണ് ഗമകം കൊണ്ട് ഉദ്ദേശിക്കുന്നത്.  *ഒരു സ്വരത്തിലോ രണ്ട്  സ്വരത്തിലോ ചെയ്യുന്ന ഏതൊരു ചലനമായും ഗമകത്തെ മനസ്സിലാക്കാം.* ഓരോ രാഗത്തിന്റെയും അദ്വിതീയ സ്വഭാവം അതിന്റെ ഗമകങ്ങളിൽ കാണാവുന്നതാണ്. ഇന്ത്യൻ സംഗീതത്തിൽ അലങ്കാരത്തേക്കാൾ അവയുടെ പങ്ക് അത്യന്താപേക്ഷിതമാക്കുന്നുണ്ട്.  മിക്കവാറും എല്ലാ ഇന്ത്യൻ സംഗീത ഗ്രന്ഥങ്ങളിലും ഗമകങ്ങളെ വിവരിക്കുന്നതിനും പട്ടികപ്പെടുത്തുന്നതിനും ചിത്രീകരിക്കുന്നതിനുമായി സമർപ്പിച്ചിരിക്കുന്ന ഒരു വിഭാഗം കാണാവുന്നതാണ്. 

*ഗമക* എന്ന പദത്തിന്റെ അർത്ഥം സംസ്കൃതത്തിൽ "അലങ്കരിച്ച സ്വരം" എന്നാണ്.  നോട്ടുകൾക്കിടയിൽ ആന്ദോളനങ്ങളോ ഗ്ലൈഡുകളോ ഉപയോഗിച്ച് ഒരു നോട്ടിന്റെ പിച്ച് വ്യത്യാസം ഗമകകളിൽ ഉൾപ്പെടുന്നു.  ഓരോ രാഗത്തിനും പ്രത്യേക സ്വരങ്ങളിൽ പ്രയോഗിക്കാവുന്ന ഗമക തരങ്ങളെക്കുറിച്ചും അല്ലാത്ത തരങ്ങളെക്കുറിച്ചും പ്രത്യേക നിയമങ്ങളുണ്ട്.

ഇന്ത്യൻ സംഗീതത്തെക്കുറിച്ചുള്ള വിവിധ വ്യാഖ്യാതാക്കൾ വ്യത്യസ്ത ഗമകങ്ങളെ പരാമർശിച്ചിട്ടുണ്ട്. ഉദാഹരണത്തിന്, ശാർംഗദേവൻ പതിനഞ്ച് ഗമകങ്ങളെയും,*സംഗീത മകരന്ദത്തിൽ* നാരദൻ പത്തൊമ്പത് ഗമകങ്ങളെയും, *സംഗീത സുധാകരത്തിൽ* ഹരിപാലൻ ഏഴ് ഗമകങ്ങളെയും വിവരിക്കുന്നു.
ജോസഫ് (വിവക്ഷകൾ)

* ജോസഫ്
* സാറാ ജോസഫ്
* ജോസഫ് മാർത്തോമ്മ
* സണ്ണി ജോസഫ്
* ജോസഫ് ചാഴിക്കാട്
* ജോസഫ് പവ്വത്തിൽ
* പി.ജെ. ജോസഫ്
* ജോസഫ് പ്രീസ്റ്റിലി
* ജിത്തു ജോസഫ്
* ഡെന്നീസ്‌ ജോസഫ്‌
* എം.ഒ. ജോസഫ്
* സെയ്ത്താൻ ജോസഫ്
* ജോസഫ് മുണ്ടശ്ശേരി
* അഗ്നൺ സാമുവെൽ ജോസഫ്
* കെ.സി. ജോസഫ്
* കുസുമം ജോസഫ്
* അഗസ്റ്റിൻ ജോസഫ് ഭാഗവതർ
* ജോസഫ് പെരുന്തോട്ടം
* പി.എം. ജോസഫ്
* ജൂഡ് ആന്തണി ജോസഫ്
* മോൻസ് ജോസഫ്
* ജോസഫ് എബ്രഹാം
* അൽഫോൻസ് ജോസഫ്
* ജോസഫ് കൈമാപറമ്പൻ
* മണവാളൻ ജോസഫ്
* ജോസഫ് ഫൊറിയർ
* ജോർജ്ജ് ജോസഫ് പൊടിപ്പാറ
* ജോസഫ് പാറേക്കാട്ടിൽ
* ജോസഫ്‌ സ്‌റ്റിഗ്ലിസ്‌
* ബാരിസ്റ്റർ ജോർജ് ജോസഫ്
* പോത്തൻ ജോസഫ്
* ടി.ജെ. ജോസഫ്
* ശോശാ ജോസഫ്
* എം.ഒ. ജോസഫ് നെടുംകുന്നം
* ജിനു ജോസഫ്
* ജോസഫ് (പേര്)
* ജോസഫ് പാണേങ്ങാടൻ
* ജോസഫ് ബ്രോഡ്സ്കി
* ബേസിൽ ജോസഫ്
* ജോസഫ് ജേക്കബ്സ്
* ബേബി ജോസഫ്
ഹിന്ദു കോഡ് ബില്ലുകൾ

വ്യക്തിനിയമങ്ങളുമായി ബന്ധപ്പെട്ട് സ്വാതന്ത്രാനന്തരം ഇന്ത്യയിൽ രൂപപ്പെടുത്തപ്പെട്ട നിയമനിർമ്മാണങ്ങളെയാണ് **ഹിന്ദു കോഡ് ബില്ലുകൾ** എന്നത് കൊണ്ട് ഉദ്ദേശിക്കുന്നത്. ബ്രിട്ടീഷ് ഭരണകാലത്ത് തുടക്കം കുറിച്ച ഈ പദ്ധതി 1950-കളിലാണ് നിലവിൽ വരുന്നത്. ഇന്ത്യയിൽ നിലനിന്ന ഹിന്ദു വ്യക്തിനിയമങ്ങളുടെ ഏകീകരണമാണ് ഇതുവഴി ലക്ഷ്യമിട്ടത്. പ്രധാനമന്ത്രി ജവഹർലാൽ നെഹ്‌റുവിന്റെ നേതൃത്വത്തിലുള്ള ഇന്ത്യൻ നാഷണൽ കോൺഗ്രസ് സർക്കാറാണ് ഇതിന് നേതൃത്വം കൊടുത്തത്.

ഇന്ത്യയുടെ സ്വാതന്ത്ര്യത്തിനുശേഷം ഹിന്ദു സമൂഹത്തെ ആധുനികവൽക്കരിക്കുന്നതിനും രാജ്യത്തിൻറെ ഐക്യം രൂപപ്പെടുത്തുന്നതിനും വേണ്ടി ഹിന്ദു കോഡ് പരിഷ്കരിക്കണമെന്ന് നെഹ്റു ഭരണകൂടം കരുതി. ആദ്യ ഭരണകാലത്ത് ഈ രംഗത്ത് കാര്യമായ എതിർപ്പുകൾ ഇതിന് നേരിട്ടിരുന്നു. എന്നാൽ 1952-ലെ പൊതുതെരഞ്ഞെടുപ്പിൽ ഈ വിഷയം ഉയർത്തിക്കൊണ്ട് നെഹ്റു ജയിച്ചുകയറിയതോടെ എതിർപ്പുകൾ വഴിമാറുകയായിരുന്നു. തുടർന്ന് ഹിന്ദു വിവാഹ നിയമം, ഹിന്ദു ദത്തെടുക്കൽ-ജീവനാംശ നിയമം, ഹിന്ദു പിന്തുടർച്ചാനിയമം, ഹിന്ദു മൈനർ-രക്ഷാകർതൃനിയമം എന്നീ നിയമങ്ങൾ നിലവിൽ വന്നു. ഹിന്ദു എന്നതിന്റെ വിശാലതയിലേക്ക് ജൈനരെയും, ബുദ്ധമതക്കാരെയും സിഖുകാരെയും ഇതോടെ ഉൾപ്പെടുത്തപ്പെട്ടു.

ക്രിസ്ത്യൻ-മുസ്‌ലിം-പാർസി വ്യക്തിനിയമങ്ങൾ ബ്രിട്ടീഷ് ഭരണത്തിൽ നിന്ന് കൈമാറപ്പെട്ട രൂപത്തിൽ ഏറെക്കാലം നിലനിന്നു. ആവശ്യമായ മേഖലകളിൽ നിയമഭേദഗതികളും പുതിയ നിയമങ്ങളും ഈ വ്യക്തിനിയമങ്ങളിലും വന്നുകൊണ്ടിരുന്നു. 

പുതിയ ഹിന്ദുനിയമങ്ങൾ വന്നതോടെയാണ് ഹിന്ദു വ്യക്തിനിയമങ്ങൾക്ക് ഒരു ക്രോഡീകരണം സംഭവിക്കുന്നത്. ആംഗ്ലോ-ഹിന്ദു നിയമങ്ങളുടെ തുടർച്ചയും വികാസവുമായിരുന്നു ഹിന്ദു കോഡ് ബില്ലുകൾ.  
## പശ്ചാത്തലം

പൊതുവെ ജീവിതത്തിന്റെ പൊതുതന്തു ഹിന്ദുസമൂഹം നിലനിർത്തിയിരുന്നെങ്കിലും, ഏകതാനമായ ഒരു നിയമസംഹിതയോ മറ്റോ നിലവിലുണ്ടായിരുന്നില്ല. വംശീയവും ജാതീയവുമായ വ്യതിരിക്തതകൾ സമൂഹത്തിലെ വ്യക്തിനിയമങ്ങളെ സ്വാധീനിച്ചുവന്നു. ഹിന്ദുക്കൾ വംശം, മന:ശാസ്ത്രം, ആവാസവ്യവസ്ഥ, തൊഴിൽ, ജീവിതശൈലി തുടങ്ങി എല്ലാ മേഖലകളിലും പരമാവധി വ്യതിരിക്തത പുലർത്തുന്നവരാണ് എന്ന് ഞങ്ങൾ കണ്ടെത്തി. വിവാഹം, ദത്തെടുക്കൽ, കൂട്ടുകുടുംബം, മൈനറുകൾ, പിന്തുടർച്ചാവകാശം, മതപരമായ സംഭാവനകൾ, ജാതി പദവി എന്നിവയിലൊക്കെ ധർമ്മശാസ്ത്രത്തെ അടിസ്ഥാനമാക്കുമെങ്കിലും പരസ്പരവിരുദ്ധമായ വ്യാഖ്യാനങ്ങൾ വ്യാപകമായിരുന്നു. പലപ്പോഴും പരസ്പരം പൊരുത്തപ്പെടാത്ത വകുപ്പുകൾ തഥടിസ്ഥാനത്തിൽ രൂപപ്പെട്ടു.

ബ്രിട്ടീഷ് ഭരണത്തിന്റെ നിയമനടപടികളിലൂടെ ഹിന്ദു നിയമങ്ങൾ ഏകദേശം ക്രോഡീകരിക്കപ്പെട്ട് തുടങ്ങിയിരുന്നു. ഏതെങ്കിലും മേഖലയിൽ കാണപ്പെടുന്ന ന്യൂനതകൾ പരിഹരിക്കാനായി നിലവിലുള്ള മറ്റു നിയമങ്ങളെയും ബ്രിട്ടീഷ് ന്യായാധിപർ ആധാരമാക്കി വന്നു. എന്നാൽ പോലും നിരവധി പൊരുത്തക്കേടുകൾ ഈ ക്രോഡീകരിക്കപ്പെട്ട ആംഗ്ലോ-ഹിന്ദു നിയമങ്ങളിലും കാണപ്പെട്ടുവന്നു.    
## അവലംബം
ബി.ടി.എസ്.

ഏഴ് അംഗങ്ങളുള്ള ഒരു ദക്ഷിണ കൊറിയൻ സംഗീത സംഘമാണ് **ബി.ടി.എസ്** (**ബാങ്ങ്‌ടാൻ സോണ്യോഡൻ**) അല്ലെങ്കിൽ **ബാങ്‌ടാൻ ബോയ്‌സ്**.  ബിഗ് ഹിറ്റ് എന്റർടെയ്ൻമെന്റിനു കീഴിൽ 2010-ൽ രൂപീകരിച്ച് 2013-ൽ അരങ്ങേറ്റം കുറിച്ച ഈ സംഘത്തിൽ ആർ.എം, ജിൻ, സുഗ, ജെ-ഹോപ്പ്, ജിമിൻ, വി, ജങ്കൂക്ക് എന്നീ അംഗങ്ങൾ ആണുള്ളത്.

## അവലംബം
ദി ലിറ്റിൽ മെർമെയ്ഡ് (2023)

**ദി ലിറ്റിൽ മെർമെയ്ഡ് (2023)** ഡേവിഡ് മാഗി ഒരുക്കിയ  തിരക്കഥയിൽ നിന്ന് റോബ് മാർഷൽ സംവിധാനം ചെയ്ത് 2023 ൽ പുറത്തിറങ്ങിയ ഒരു അമേരിക്കൻ സംഗീതാത്മക, പ്രണയ ഫാന്റസി ചിത്രമാണ്. വാൾട്ട് ഡിസ്‌നി പിക്‌ചേഴ്‌സ്, ലൂക്കാമർ പ്രൊഡക്ഷൻസ്, മാർക്ക് പ്ലാറ്റ് പ്രൊഡക്ഷൻസ് എന്നിവർ സംയുക്തമായി നിർമ്മിച്ച ഈ ചിത്രം, ഹാൻസ് ക്രിസ്റ്റ്യൻ ആൻഡേഴ്‌സന്റെ അതേ പേരിലുള്ള 1837 ലെ യക്ഷിക്കഥയെ ആസ്പദമാക്കി ഡിസ്‌നി നിർമ്മിച്ച 1989-ലെ ആനിമേറ്റഡ് സിനിമയുടെ തത്സമയ-ആക്ഷൻ പുനർനിർമ്മാണമാണ്. ഹാലെ ബെയ്‌ലി ടൈറ്റിൽ വേഷം അവതരിപ്പിക്കുന്ന ഈ ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിക്കുന്നത് ജോനാ ഹൗർ-കിംഗ്, ഡേവിദ് ഡിഗ്സ്, അവ്ക്വാഫിന, ജേക്കബ് ട്രെംബ്ലെയ്, നോമ ഡുമെസ്‌വേനി, ആർട്ട് മാലിക്, ജാവിയർ ബാർഡെം, മെലിസ മക്കാർത്തി എന്നിവരാണ്. മനുഷ്യലോകത്തിൽ ആകൃഷ്ടയായ ഏരിയൽ എന്ന മത്സ്യകന്യകയായ രാജകുമാരിയെ കേന്ദ്രീകരിച്ച് മുന്നോട്ടുനീങ്ങുന്ന കഥാഗതിയിൽ, മുമ്പ് കപ്പൽഛേദത്തിൽനിന്ന് താൻ രക്ഷിച്ച എറിക് രാജകുമാരനുമായി കൂടിച്ചേരാൻ വഞ്ചകയായ കടൽ മന്ത്രവാദി ഉർസുലയുമായി മനുഷ്യവർഗ്ഗത്തിൻറേതുപോലുള്ള കാലുകൾ ലഭിക്കുന്നതിനു പകരം തന്റെ ശബ്ദം കൈമാറാൻ ഏരിയർ ഉണ്ടാക്കുന്ന ഒരു കരാറിലൂടെയാണ് ചിത്രത്തിൻറെ കഥ വികസിക്കുന്നത്.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
എക്സ് കോർപ്പറേഷൻ

ട്വിറ്ററിന്റെ പിൻഗാമിയായി 2023-ൽ എലോൺ മസ്‌ക് സ്ഥാപിച്ച ഒരു അമേരിക്കൻ ടെക്‌നോളജി കമ്പനിയാണ് '''എക്‌സ് കോർപ്പറേഷൻ.

മസ്‌കിന്റെ തന്നെ ഉടമസ്ഥതയിലുള്ള എക്‌സ് ഹോൾഡിംഗ്‌സ് കോർപ്പറേഷന്റെ പൂർണ ഉടമസ്ഥതയിലുള്ള സബ്‌സിഡിയറിയാണിത്. സോഷ്യൽ നെറ്റ്‌വർക്കിംഗ് സേവനമായ Twitter (നിലവിൽ X ലേക്ക് റീബ്രാൻഡ് ചെയ്യുന്നു) കമ്പനിയുടെ ഉടമസ്ഥതയിലുള്ളതാണ്, മറ്റ് ഓഫറുകൾക്കായി ഇത് ഉപയോഗിക്കാനുള്ള പദ്ധതികൾ പ്രഖ്യാപിച്ചു.

## അവലംബം

## കുറിപ്പുകൾ

വർഗ്ഗം:അമേരിക്കൻ ഐക്യനാടുകളിലെ ഇലക്ട്രോണിക്സ് കമ്പനികൾ
ഒൻപതാം സുസ്ഥിര വികസന ലക്ഷ്യം

2015-ൽ ഐക്യരാഷ്ട്രസഭയുടെ പൊതുസഭ അംഗീകരിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ് **ഒൻപതാം സുസ്ഥിര വികസന ലക്ഷ്യം** (ലക്ഷ്യം 9 അല്ലെങ്കിൽ SDG 9). "വ്യവസായം, നവീകരണം, അടിസ്ഥാന സൗകര്യങ്ങൾ" എന്നിവയാണ് ഇതിന്റെ പൂർണ്ണലക്ഷ്യം. പ്രതിരോധശേഷിയുള്ള അടിസ്ഥാന സൗകര്യങ്ങൾ നിർമ്മിക്കുക, സുസ്ഥിര വ്യവസായവൽക്കരണം പ്രോത്സാഹിപ്പിക്കുക, നവീകരണത്തെ പ്രോത്സാഹിപ്പിക്കുക എന്നിവ  ലക്ഷ്യമിടുന്നു.

SDG 9 ന് എട്ടു ലക്ഷ്യങ്ങളുണ്ട്. ഒമ്പതാം സുസ്ഥിര വികസന ലക്ഷ്യത്തിന്റെ പുരോഗതി അളക്കുന്നത് പന്ത്രണ്ട് സൂചകങ്ങൾ ഉപയോഗിച്ചാണ്. ആദ്യ അഞ്ച് ലക്ഷ്യങ്ങൾ ഫലലക്ഷ്യങ്ങളാണ്. സുസ്ഥിരവും പ്രതിരോധശേഷിയുള്ളതും ഉൾക്കൊള്ളുന്നതുമായ അടിസ്ഥാന സൗകര്യങ്ങൾ വികസിപ്പിക്കുക, സമഗ്രവും സുസ്ഥിരവുമായ വ്യവസായവൽക്കരണം പ്രോത്സാഹിപ്പിക്കുക, സാമ്പത്തിക സേവനങ്ങളിലേക്കും വിപണികളിലേക്കും പ്രവേശനം വർദ്ധിപ്പിക്കുക, സുസ്ഥിരതയ്ക്കായി എല്ലാ വ്യവസായങ്ങളും അടിസ്ഥാന സൗകര്യങ്ങളും നവീകരിക്കുക, ഗവേഷണം മെച്ചപ്പെടുത്തുകയും വ്യാവസായിക സാങ്കേതികവിദ്യകൾ നവീകരിക്കുകയും ചെയ്യുക എന്നിവയാണ് ഫല ലക്ഷ്യങ്ങൾ.  ശേഷിക്കുന്ന മൂന്നു ലക്ഷ്യങ്ങൾ വികസ്വര രാജ്യങ്ങൾക്ക് സുസ്ഥിരമായ അടിസ്ഥാന സൗകര്യ വികസനം സുഗമമാക്കുക, ആഭ്യന്തര സാങ്കേതിക വികസനത്തിനും വ്യാവസായിക വൈവിധ്യവൽക്കരണത്തിനും പിന്തുണ നൽകുക, വിവര വിനിമയ സാങ്കേതിക വിദ്യയിലേക്കുള്ള സാർവത്രിക പ്രവേശനം സാധ്യമാക്കുക  എന്നിവ നടപ്പിലാക്കുന്നതിനുള്ള ലക്ഷ്യങ്ങളാണ് .
## References

## External links
* Sustainable Development Knowledge Platform
* “Global Goals” Campaign - SDG 9 
* SDG-Track.org - SDG 9
* UN SDG 9 in the US

വർഗ്ഗം:സുസ്ഥിര വികസന ലക്ഷ്യങ്ങൾ
ആംബോപ്റ്ററിക്സ്

ചൈനയിലെ ജുറാസിക് കാലഘട്ടത്തിലെ ഓക്സ്ഫോർഡിയൻ ഘട്ടത്തിൽ നിന്നുള്ള സ്കാൻസോറിയോപ്റ്ററിജിഡ് ദിനോസറിന്റെ ഒരു ജനുസ്സാണ് ***ആംബോപ്റ്ററിക്സ്*** ("രണ്ടു ചിറകും" എന്നർത്ഥം). തൂവലുകളും വവ്വാലുപോലെയുള്ള ചിറകുകളുമുള്ള രണ്ടാമത്തെ ദിനോസറാണിത്. ഇത്തരത്തിലുള്ള ആദ്യത്തെ ദിനോസറായ ''യി'' 2015-ൽ കണ്ടെത്തിയതാണ്.  

## പദോൽപ്പത്തി
"രണ്ടും" എന്നർത്ഥം വരുന്ന ലാറ്റിൻ പദമായ  നിന്നും "ചിറകുകൾ" എന്നർത്ഥം വരുന്ന പുരാതന ഗ്രീക്ക് പദമായ  ( *pteryx* ) എന്നിവയിൽ നിന്നാണ് *ആംബോപ്റ്ററിക്സ്* എന്ന പൊതുനാമം ഉരുത്തിരിഞ്ഞത്. 

## ഹോളോടൈപ്പ്
ഹോളോടൈപ്പ് സ്പെസിമെൻ, IVPP V24192 ഏതാണ്ട് പൂർണ്ണമായ അസ്ഥികൂടമാണ്. 
ലഘുചിത്രം| ഒരു ശരാശരി പ്രായപൂർത്തിയായ മനുഷ്യ പുരുഷനെ അപേക്ഷിച്ച് ''ആംബോപ്റ്ററിക്സ് ലോംഗിബ്രാച്ചിയം''
*അംബോപ്റ്റെറിക്‌സിന്റെ* ഉദരഭാഗത്ത് ചെറിയ അളവിൽ ഗ്യാസ്ട്രോലിത്തുകളും അസ്ഥികളുടേതായി തോന്നുന്ന വലിയ ശകലങ്ങളും അടങ്ങിയിരിക്കുന്നു. അസ്ഥി ഒരുപക്ഷേ വയറിലെ ഉള്ളടക്കത്തെ പ്രതിനിധീകരിക്കുന്നു. മുമ്പ്, സ്കാൻസോറിയോപ്റ്ററിജിഡുകളുടെ ഭക്ഷണക്രമം അജ്ഞാതമായിരുന്നു, എന്നാൽ അവയുടെ അസാധാരണമായ ദന്ത രൂപഘടനയും ഗ്യാസ്ട്രോലിത്തുകളുടെയും അസ്ഥി ശകലങ്ങളുടെയും സാന്നിധ്യവും അവ മിശ്രഭുക്ക് ആണ് സൂചിപ്പിക്കുന്നു. 

## അവലംബം

വർഗ്ഗം:ഏഷ്യൻ ദിനോസറുകൾ
ജാസ്മിൻ ഡൈക്കോടോമം

ഒലിയേസി കുടുംബത്തിലെ ഒരു ഇനം മുല്ല ആണ് **ഗോൾഡ് കോസ്റ്റ് ജാസ്മിൻ**. ഇതിന്റെ ശാസ്ത്രീയനാമം ***ജാസ്മിനിയം ഡൈക്കോടോമം*** എന്നാണ്.   ആരോഹിയായ ഒരു നിത്യഹരിത കുറ്റിച്ചെടിയാണിത്.  വളരെയധികം സുഗന്ധമുള്ള പൂക്കൾ രാത്രിയിൽ വിടരുന്നവയാണ്.  പൂമൊട്ടുകൾ പിങ്ക് നിറമുള്ളവയാണ്, എന്നാൽ വിടർന്ന പൂക്കൾ വെളുത്തതുമാണ്. പൂക്കൾ കൂട്ടമായി കാണപ്പെടുന്നു.  ഇത് വർഷം മുഴുവനും പൂക്കുന്നു. ഇലകൾ വിപരീതമാണ്. മാംസളമായ ഫലം ചെറുതാണ്.

സെനഗൽ കിഴക്ക് മുതൽ കെനിയ, എത്യോപ്യ, തെക്ക് മൊസാംബിക്, സാംബിയ എന്നിവിടങ്ങളിലാണ്  *ജാസ്മിനിയം ഡൈക്കോടോമത്തിന്റെ* ജന്മദേശം. എന്നാൽ ഇത് മറ്റ് പ്രദേശങ്ങളിലേക്ക് ഒരു അലങ്കാര സസ്യമായി  എത്തിച്ചേർന്നിട്ടുണ്ട്. ഫ്ലോറിഡയിലും ഇന്ത്യയിലും ഇത് സ്വാഭാവികമായി മാറിയതായി റിപ്പോർട്ടുണ്ട്. ഫ്ലോറിഡയിൽ, ഈ ചെടി ഒരു അധിനിവേശ കളയാണ്.

ഇടതൂർന്ന കുറ്റിച്ചെടിയിൽ  പിങ്ക് മുകുളങ്ങൾ, വെളുത്ത പൂക്കൾ, തിളങ്ങുന്ന ഇലകൾ എന്നിവയോടുകൂടി ഇതൊരു നല്ല അലങ്കാര സസ്യമാണ്.

## പദോൽപ്പത്തി
'യാസെമിൻ' എന്ന അറബി പദത്തിന്റെ ലാറ്റിനൈസ്ഡ് രൂപമാണ്, 'ജാസ്മിനം'.


File:Jasminium dichotomum plant flowers buds leaves 04.jpg|പൂക്കൾ
File:Jasminum dichotomum - Fruit.jpg|കായ്കൾ
File:Jasminium dichotomum plant flowers buds leaves 02.jpg|ചെടി


## അവലംബം

## ബാഹ്യ ലിങ്കുകൾ

വർഗ്ഗം:ആഫ്രിക്കയിലെ സസ്യജാലം
വർഗ്ഗം:മുല്ലകൾ
വർഗ്ഗം:കേരളത്തിലെ സസ്യജാലം
അനലോംഗ്

ചൈനയിലെ യുനാനിലെ ചുവാൻജി രൂപീകരണത്തിൽ നിന്നുള്ള മമെൻചിസൗറിഡ് സൗറോപോഡ് ദിനോസറിന്റെ ഒരു ജനുസ്സാണ് ***അനലോംഗ്*** ("അന ഡ്രാഗൺ" എന്നാണ് അർത്ഥമാക്കുന്നത്). 

## ഹോളോടൈപ്പ്
1995-ൽ കണ്ടെത്തിയ ഹോളോടൈപ്പ്, **LFGT LCD 9701-1**, 2011-ൽ സമകാലിക ജനുസ്സായ *[[ഷുവാങ്ജീസോറസ്|ചുവാൻജിസോറസ് എന്ന]]* ജനുസ്സിൽ നിയോഗിക്കപ്പെട്ടതാണ് ഇതിനെ .  എന്നാൽ , 2020-ൽ *ചുവാൻജിസോറസിന്റെ* ഹോളോടൈപ്പും ഇതും തമ്മിലുള്ള നിരവധി വ്യത്യാസങ്ങൾ കണ്ടെത്തി, അതിനാൽ അതിനെ ഒരു പുതിയ ടാക്സോണായ *അനലോംഗ് ചുവാൻജിയൻസിസിലേക്ക്* നിയോഗിച്ചു. ദ്വിപദ നാമത്തിന്റെ അർത്ഥം "ചുവാൻജിയിൽ നിന്നുള്ള അന ഡ്രാഗൺ" എന്നാണ്, അവിടെ യുനാൻ പ്രവിശ്യയിലെ ഹോളോടൈപ്പ് കണ്ടെത്തിയ ഗ്രാമമാണ് അന. 

## വർഗ്ഗീകരണം
ഫൈലോജെനെറ്റിക് വൃക്ഷം താഴെ പുനർനിർമ്മിച്ചിരിക്കുന്നു. 

## അവലംബം

വർഗ്ഗം:ഏഷ്യൻ ദിനോസറുകൾ
വാലുഷാ ഡി സൂസ

**വാലുഷ ഡി സൂസ** (ജനനം 28 നവംബർ 1979  ) ഒരു ഇന്ത്യൻ അഭിനേത്രിയും മോഡലുമാണ്.    2016-ൽ പുറത്തിറങ്ങിയ *ഫാൻ* എന്ന ഹിന്ദി ചിത്രത്തിലാണ്   അവർ തന്റെ അരങ്ങേറ്റം  കുറിച്ചത്.

## ആദ്യകാല ജീവിതവും വിദ്യാഭ്യാസവും
വാലുഷ ഡി സൂസ ഗോവയിൽ നിന്നുള്ള പിതൃ പോർച്ചുഗീസ്, മാതൃ ജർമ്മൻ വംശജയാണ്.  16-ആം വയസ്സിൽ പ്രശസ്ത ഇന്ത്യൻ ഫാഷൻ ഡിസൈനർ വെൻഡൽ റോഡ്രിക്‌സാണ് അവരെ കണ്ടെത്തിയത്.  
വാലുഷ കടൽത്തീരത്ത് താമസിച്ച വളർന്നുവരുന്ന വർഷങ്ങളിൽ ഒരു കായികതാരമായിരുന്നു അവർ. അവർ ഒരു പൂർണ്ണ സാഹസികയുമാണ്. പൻജിമിലെ ഡോണ പോളയിലെ 'ഔർ ലേഡി ഓഫ് ദി റോസറി'യിൽ പഠിച്ച അവർ പിന്നീട് മപുസയിലെ സെന്റ് സേവ്യേഴ്‌സ് കോളേജിൽ ബിരുദം പൂർത്തിയാക്കി.

## കരിയർ
വാലുഷ രാജ്യത്തെ മുൻനിര ഡിസൈനർമാർക്കായി മാതൃകയാക്കുകയും പിന്നീട് മിസ് ഇന്ത്യ മത്സരത്തിൽ പങ്കെടുക്കുകയും ചെയ്തു. അവിടെ "മിസ് ബോഡി ബ്യൂട്ടിഫുൾ" പട്ടം അവർ ഉറപ്പിച്ചു.  പതിനേഴാം വയസ്സിൽ ഷാരൂഖ് ഖാനൊപ്പം പെപ്‌സിക്ക് വേണ്ടി അവർ തന്റെ ആദ്യ ടിവി പരസ്യം ചെയ്തു. വർഷങ്ങൾക്ക് ശേഷം നടനൊപ്പം ഹ്യൂണ്ടായ് പരസ്യത്തിൽ അവർ വീണ്ടും അഭിനയിച്ചു.   ജയ്പൂർ ജുവൽസ്, ലോറിയൽ,  അവോൺ ഹെയർകെയർ നാച്ചുറൽസ്,  ഫാൽഗുനി, ഷെയ്ൻ എന്നിവരുടെ പുതിയ പീക്കോക്ക് ശേഖരം 2016  എന്നിവയുൾപ്പെടെയുള്ള ബ്രാൻഡുകളുടെ മുഖമായിരുന്നു അവർ.
2016ൽ ഷാരൂഖ് ഖാന്റെ *ഫാൻ* എന്ന ചിത്രത്തിലൂടെയാണ് വാലുഷ അരങ്ങേറ്റം കുറിച്ചത്.

## സ്വകാര്യ ജീവിതം
മാർക്ക് റോബിൻസണുമായി ഗോവയിൽ വച്ചായിരുന്നു വിവാഹം. ദമ്പതികൾക്ക് ചാനൽ റോബിൻസൺ, ബ്രൂക്ലിൻ റോബിൻസൺ, സിയന്ന റോബിൻസൺ എന്നിങ്ങനെ മൂന്ന് മക്കളുണ്ട്. 2013 ൽ അവർ വിവാഹമോചനത്തിന് അപേക്ഷ നൽകി.   
## ബാഹ്യ ലിങ്കുകൾ

* 
* 

## അവലംബം
പത്താം സുസ്ഥിര വികസന ലക്ഷ്യം

"രാഷ്ട്രങ്ങൾ തമ്മിലുള്ള അസമത്വം കുറയ്ക്കുക" എന്ന ലക്ഷ്യത്തോടെ 2015 ൽ ഐക്യരാഷ്ട്രസഭ സ്ഥാപിച്ച 17 സുസ്ഥിര വികസന ലക്ഷ്യങ്ങളിലൊന്നാണ് **പത്താം സുസ്ഥിര വികസന ലക്ഷ്യം.**

2030 എത്തുന്നതോടെ ഈ ലക്ഷ്യത്തിന് പത്തു നേട്ടങ്ങൾ  കൈവരിക്കാനുണ്ട്. ഈ ലക്ഷ്യത്തിന്റെ പുരോഗതി സൂചകങ്ങളിലൂടെ അളക്കുന്നു. ആദ്യ ഏഴ് ലക്ഷ്യങ്ങൾ ഭാവിലക്ഷ്യങ്ങളാണ്. വരുമാന അസമത്വങ്ങൾ കുറയ്ക്കുക, സാർവത്രികമായി  സാമൂഹികവും സാമ്പത്തികവും രാഷ്ട്രീയവുമായ  പരസ്പര സ്വീകാര്യത  പ്രോത്സാഹിപ്പിക്കുക, തുല്യ അവസരങ്ങൾ ഉറപ്പാക്കുകയും വിവേചനം അവസാനിപ്പിക്കുകയും ചെയ്യുക, സമത്വം പ്രോത്സാഹിപ്പിക്കുന്ന സാമ്പത്തിക സാമൂഹിക നയങ്ങൾ സ്വീകരിക്കുക, ആഗോള സാമ്പത്തിക വിപണികളുടെയും സ്ഥാപനങ്ങളുടെയും മെച്ചപ്പെട്ട നിയന്ത്രണം പ്രാപ്തമാക്കുക, ധനകാര്യ സ്ഥാപനങ്ങളിൽ വികസ്വര രാജ്യങ്ങൾക്കുള്ള പ്രാതിനിധ്യം വർദ്ധിപ്പിക്കുക, ഉത്തരവാദിത്തമുള്ളതും നന്നായി കൈകാര്യം ചെയ്യുന്നതുമായ വിദേശവാസ നയങ്ങൾ നടപ്പിലാക്കുക എന്നിവയാണ് ഭാവിലക്ഷ്യങ്ങൾ.  വികസ്വര രാജ്യങ്ങൾക്ക് പ്രത്യേകവും വ്യത്യസ്തവുമായ ചികിത്സ ഉറപ്പുവരുത്തുക, വികസിത രാജ്യങ്ങളിൽ വികസന സഹായവും നിക്ഷേപവും പ്രോത്സാഹിപ്പിക്കുക, കുടിയേറ്റക്കാരുടെ പണമിടപാടുകൾക്കുള്ള  ചെലവ് കുറയ്ക്കുക എന്നിവ ശേഷിക്കുന്ന മൂന്നു നടപ്പാക്കൽ ലക്ഷ്യങ്ങൾ കൈവരിക്കാനുള്ള മാർഗ്ഗങ്ങളാണ്

ലക്ഷ്യം 10.1 എന്നാൽ  "ജനസംഖ്യയുടെ താഴെയുള്ള 40 ശതമാനത്തിന്റെ വരുമാന വളർച്ച ദേശീയ ശരാശരിയേക്കാൾ ഉയർന്ന നിരക്കിൽ നിലനിർത്തുക" എന്നതാണ്. "പങ്കാളിത്ത അഭിവൃദ്ധി" എന്നറിയപ്പെടുന്ന ഈ ലക്ഷ്യം, കടുത്ത ദാരിദ്ര്യ നിർമ്മാർജ്ജനമായ SDG 1-നെ പൂർത്തീകരിക്കുന്നു. ഇത് ലോകത്തിലെ എല്ലാ രാജ്യങ്ങൾക്കും പ്രസക്തമാണ്.2012-2017ൽ ദരിദ്രരുടെ വരുമാനത്തിൽ വർധനയുണ്ടായി. എന്നിരുന്നാലും, "ജനസംഖ്യയിൽ  40 ശതമാനം ആളുകൾക്ക് മൊത്തത്തിലുള്ള വരുമാനത്തിന്റെ 25 ശതമാനത്തിൽ താഴെ മാത്രമാണ് ലഭിക്കുന്നത്" എന്നത് പല രാജ്യങ്ങളിലും സർവ്വ സാധാരണമാണ്.

2020ലെ ഒരു യുഎൻ റിപ്പോർട്ട്  "പുരുഷന്മാരേക്കാൾ സ്ത്രീകൾ വിവേചനത്തിന് ഇരയാകാനുള്ള സാധ്യത കൂടുതലാണ്" എന്ന് ചൂണ്ടിക്കാട്ടി  ഭിന്നശേഷിയുള്ള സ്ത്രീകളുടെ സ്ഥിതി ഇതിലും മോശമാണെന്ന് റിപ്പോർട്ടുകൾ വ്യക്തമാക്കുന്നു.
## References

## External links

* UN Sustainable Development Knowledge Platform – SDG 10
* “Global Goals” Campaign - SDG 10 
* SDG-Track.org - SDG 10
* UN SDG 10 in the US

വർഗ്ഗം:സുസ്ഥിര വികസന ലക്ഷ്യങ്ങൾ
എ.സി. ചാക്കോ

കേരളത്തിലെ ഒരു രാഷ്ട്രീയപ്രവർത്തകനും നിയമസഭാംഗവുമായിരുന്നു **എ.സി. ചാക്കോ** (ജീവിതകാലം: 22 ഏപ്രിൽ 1913 - 8 ജൂൺ 2015). കരിമണ്ണൂർ നിയമസഭാമണ്ഡലത്തിൽ നിന്നും കേരളകോൺഗ്രസ് പ്രതിനിധിയായി നാലാം കേരളനിയമസഭയിൽ അംഗമായി. 1913 ഏപ്രിൽ 22ന് തൊടുപുഴ താഴത്തുവീട്ടിൽ ജനനം. താഴത്തു വീട്ടിൽ കുര്യാക്കോസ്, ഏലി എന്നിവർ മാതാപിതാക്കളും, തേസ്യാമ്മ സഹധർമ്മിണിയുമായിരുന്നു. 2015 ജൂൺ 9-ന് തൊടുപുഴയിൽ വച്ച് അന്തരിച്ചു.

=രാഷ്ട്രീയ ജീവിതം=
രണ്ടുതവണയായി (1952-53,1954-56) തിരുക്കൊച്ചി നിയമസഭയിലും, നാലാം കേരളനിയമസഭയിൽ കരിമണ്ണൂർ മണ്ഡലത്തിൽ നിന്നും നിയമസഭയിൽ അംഗമായിരുന്ന ചാക്കോ 1965 -ലെ കേരളനിയമസഭാതിരഞ്ഞെടുപ്പിലും വിജയിച്ചിരുന്നു. 1980-83 വരെ ഇടുക്കി ഡിസിസി പ്രസിഡന്റായിരുന്ന ചാക്കോ 1970-73 കലഘട്ടത്തിൽ ഗവണ്മെന്റ് അഷുറൻസ് കമ്മിറ്റി ചെയർമാൻ, ലൈബ്രറി അഡ്വൈസറി കമ്മിറ്റിയംഗം (1976-77) എന്നീ നിലകളിലും പ്രവർത്തിച്ചിരുന്നു.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:1913-ൽ ജനിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജൂൺ 8-ന് മരിച്ചവർ
വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:നാലാം കേരള നിയമസഭാംഗങ്ങൾ
ടെലിഫെ

ഗ്രുപ്പോ ടെലിവിഷൻ ലിറ്റോറലിൻ്റെ ഉടമസ്ഥതയിലുള്ള ഒരു അർജന്റീന ടെലിവിഷൻ ശൃംഖലയാണ് **ടെലിഫെ** (Telefe). 1990-ൽ അവെലിനോ പോർട്ടോയും മറ്റ് സഹകാരികളും ചേർന്നാണ് ഇത് സ്ഥാപിച്ചത്. ബ്യൂണസ് ഐറിസിലാണ് ഇതിന്റെ ആസ്ഥാനം.

വർഗ്ഗം:ദൃശ്യമാദ്ധ്യമങ്ങൾ
വർഗ്ഗം:അർജന്റീന
നൈല ക്വാഡ്രി ബലോച്ച്

**നൈല ക്വാഡ്രി ബലോച്ച്** (ജനനം ജൂലൈ 18, 1965 ക്വറ്റ, ബലൂചിസ്ഥാൻ, പാകിസ്ഥാൻ ) ഒരു ബലൂച് രാഷ്ട്രീയക്കാരിയും സ്ത്രീകളുടെ അവകാശങ്ങൾക്കായുള്ള പ്രവർത്തകയും എഴുത്തുകാരിയും കവിയും ബലൂച്ച് ക്വാം പാരാസ്റ്റ് അവകാശങ്ങളെക്കുറിച്ചുള്ള അന്താരാഷ്ട്ര പ്രഭാഷണങ്ങളുടെ പേരിൽ പ്രശസ്തയും ആണ്.

പ്രശസ്ത അഭിഭാഷകനും ബലൂച് ക്വാം പാരാസ്റ്റ് റൈറ്റ്‌സിന്റെ പ്രവർത്തകനുമായ സയ്യിദ് അഹമ്മദ് ക്വാദ്രിയുടെ മകളാണ് നൈല. അവളുടെ അമ്മ ബിബി ഗുൽ സറീന ഒരു ഫെമിനിസ്റ്റും ബലൂചിസ്ഥാനിലെ ആദ്യത്തെ തദ്ദേശീയ എൻജിഒയുടെ സ്ഥാപകയുമായിരുന്നു. അവൾ കാനഡയിലെ പൗരയാണ്. .ഇന്ന് അവർ കാനഡ ആസ്ഥാനമായി പ്രവാസ ബലൂചിസ്ഥാൻ സർക്കാറിന്റെ പ്രധാനമന്ത്രിയാണ്. 

വിവാഹിതയും മൂന്ന് ആൺമക്കളുടെ അമ്മയുമാണ് നൈല. ഒരാൾ, മസ്ദക് ദിൽഷാദ് ബലോച്ച്, കാനഡയിൽ പ്രവാസത്തിൽ കഴിയുന്നു,  പാക്കിസ്ഥാന്റെ എതിർപ്പുകൾ മറികടന്ന് പിന്നീട് അവർക്ക് ഇന്ത്യൻ  വിസ ലഭിച്ചു ഇന്ത്യയിൽ വന്നു
ആഗ്രയിൽ ആദ്യ സെമിനാർ സംഘടിപ്പിച്ച ഇന്ത്യയിലെ **ഹിന്ദ്-ബലൂച് ഫോറത്തിന്റെ** സ്ഥാപക അംഗമാണ് അവർ. പാകിസ്ഥാൻ ശക്തമായ തെളിവുകൾ നിരത്തി അവരുടെ ഇന്ത്യൻ വിസ മുടക്കുമെങ്കിലും പലപ്പോഴും ഇന്ത്യയിൽ അവർ വരാറുണ്ട്. .  അടുത്തിടെ, വിദ്യാർത്ഥി ആക്ടിവിസ്റ്റ് റിൻഷാദ് റീറയെ ഇന്ത്യയിൽ മോചിപ്പിക്കണമെന്ന് ആവശ്യപ്പെട്ട് ഒരു സംയുക്ത മനുഷ്യാവകാശ പ്രസ്താവനയിൽ കേരളത്തിൽ വച്ച്  അവർ ഒപ്പുവച്ചു. 

## റഫറൻസുകൾ


## പുറംകണ്ണികകൾ

* 'മോദി ബലൂച് ദുരവസ്ഥ ഉയർത്തിക്കാട്ടിയതോടെ കാര്യങ്ങൾ മാറിമറിഞ്ഞു'
* പ്രധാനമന്ത്രി മോദി ബലൂചിസ്ഥാന്റെ ദുരവസ്ഥ മനഃപൂർവം എടുത്തുകാണിച്ചതിന് ശേഷം കാര്യങ്ങൾ അതിവേഗം മാറിക്കൊണ്ടിരിക്കുന്നു, നെയ്ല ക്വാദ്രി
* നൈല ക്വാദ്രി ബലോച്ച് ബലൂചിസ്ഥാനെ പ്രതിനിധീകരിക്കുന്നില്ലെന്ന് ബ്രഹംദാഗ് ബുഗ്തി

വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 18-ന് ജനിച്ചവർ
വർഗ്ഗം:ബലൂചികൾ